cyanic-selkie/wikianc huggingface dataset:
ഹെൻഡ്രിക് വില്ലെം ബാഖുയിസ് റൂസ്ബൂം
1911ൽ അദ്ദേഹത്തിന്റെ പേരിൽ ബാഖുയിസ് റൂസ്ബൂം ഫണ്ട് നിലവിൽ വന്നു. ഫേസ് തിയറിയിൽ ഗവേഷണം നടത്തുന്നതിനായി ഓരോ 4 വർഷം കൂടുമ്പോൾ സ്വർണ്ണ മെഡൽ നൽകുന്നു.
അവലംബം
വർഗ്ഗം:1854-ൽ ജനിച്ചവർ വർഗ്ഗം:1907-ൽ മരിച്ചവർ വർഗ്ഗം:ഡച്ച് രസതന്ത്രജ്ഞർ
ജാനകീരമണ
ത്യാഗരാജസ്വാമികൾ ശുദ്ധസീമന്തിനിരാഗത്തിൽ ചിട്ടപ്പെടുത്തിയ ഒരു കൃതിയാണ് ജാനകീരമണ.
പല്ലവി
ജാനകീരമണ ഭക്തപാരിജാത പാഹി സകലലോകശരണ
അനുപല്ലവി
ഗാനലോല ഘനതമാലനീല കരുണാലവാല സുഗുണശീല
ചരണം
രക്തനളിനദളനയന നൃപാല രമണീയാനന മുകുരകപോല ഭക്തിഹീനജന മദഗജജാല പഞ്ചവദന ത്യാഗരാജപാല
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:ശുദ്ധസീമന്തിനി രാഗത്തിൽ ചിട്ടപ്പെടുത്തിയ കൃതികൾ
തിരൂരങ്ങാടി ബ്ലോക്ക് പഞ്ചായത്ത്
മലപ്പുറം ജില്ലയിലെ തിരൂരങ്ങാടി താലൂക്കിലാണ് 142.1 ചതുരശ്ര കിലോമീറ്റർ വിസ്തീർണ്ണമുള്ള തിരൂരങ്ങാടി ബ്ലോക്ക് പഞ്ചായത്ത് സ്ഥിതി ചെയ്യുന്നത്.
അതിരുകൾ
കോഴിക്കോട്, കൊണ്ടോട്ടി, വേങ്ങര, താനൂർ എന്നീ ബ്ലോക്കുകളും അറബിക്കടലുമാണ് തിരൂരങ്ങാടി ബ്ലോക്ക് പഞ്ചായത്തിന്റെ അതിരുകൾ.
വിലാസം
തിരൂരങ്ങാടി ബ്ലോക്ക് പഞ്ചായത്ത് തിരൂരങ്ങാടി - 676306 ഫോൺ‍‍‍‍‍‍ : 0494 2460260 ഇമെയിൽ‍‍‍ : bdotirurangadi@gmail.com
അവലംബം
വർഗ്ഗം: മലപ്പുറം ജില്ലയിലെ ബ്ലോക്ക് പഞ്ചായത്തുകൾ
ചന്ദ്രിക (ചലച്ചിത്രം)
1950-ൽ പുറത്തിറങ്ങിയ മലയാള ചലച്ചിത്രമാണ് ചന്ദ്രിക. എൻ.പി. ചെല്ലപ്പൻ നായരുടെ കഥയ്ക്ക് നാഗവള്ളി ആർ.എസ്. കുറുപ്പാണ് സംഭാഷണം എഴുതിയത്. ലളിതാ പത്മിനിമാരാണ് ഈ ചിത്രത്തിൽ നൃത്തം ചെയ്തത്. പി. ഭാസ്കരനു തുമ്പമൺ പത്മനാഭൻ കുട്ടിയും കൂടി എഴുതിയ ഗാനങ്ങൾക്ക് ദക്ഷിണാമൂർതിയും ഗോവിന്ദരജുലു നായിഡുവും കൂടി ഈണം നൽകി സംവിധാനം ചെയ്തു. വാഹിനി സ്റ്റുഡിയോയിൽവച്ച് നിർമിച്ച ഈ ചിത്രം സംവിധാനം ചെയ്തത് വി.എസ്. രാഘവനാണ്. കൊച്ചിൻ പിക്ച്ചേഴ്സ് വിതരണം ചെയ്ത ഈ ചിത്രത്തിന്റെ ഛായഗ്രഹണം നിർവഹിച്ചത് എൻ.സി. ബാലകൃഷ്ണനാണ്.
അഭിനേതാക്കൾ
തിക്കുറിശ്ശി സുകുമാരൻ നായർ എം.ജി. മേനോൻ ഗോപാലൻ നായർ നാഗവള്ളി ആർ.എസ്. കുറുപ്പ് പി.എസ്. വിക്രമൻ നായർ സേതുലക്ഷ്മി മാലതി പത്മിനി വി.എൻ. ജാനകി ആറന്മുള പൊന്നമ്മ ടി.എസ്. ബാലയ്യ കെ. ശാരംഗപാണി കെ.എസ്. ഗോപാലൻ നായർ എസ്.പി. പിള്ള
അവലംബം
വർഗ്ഗം:1950-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പി. ഭാസ്കരന്റെ ഗാനങ്ങൾ വർഗ്ഗം:ഭാസ്കരൻ- ദക്ഷിണാമൂർത്തി ഗാനങ്ങൾ
ഗുഡി പദ്വ
മറാത്തി, കൊങ്കണി ഹിന്ദുക്കളുടെ പരമ്പരാഗത പുതുവർഷത്തെ അടയാളപ്പെടുത്തുന്ന ഒരു വസന്തകാല ഉത്സവമാണ് ഗുഡി പദ്വ (ഗുഡി പഡ്വ). എന്നാൽ മറ്റ് ചില പ്രദേശങ്ങളിലുള്ള ഹിന്ദുക്കളും ഇത് ആഘോഷിക്കുന്നു. ഹിന്ദു കലണ്ടറിലെ ചാന്ദ്രസൗര രീതി അനുസരിച്ച് പുതുവർഷത്തിന്റെ ആരംഭം കുറിക്കാൻ ചൈത്ര മാസത്തിന്റെ ആദ്യ ദിവസം മഹാരാഷ്ട്രയിലും ഗോവ സംസ്ഥാനത്തും കേന്ദ്രഭരണ പ്രദേശമായ ദമനിലും ഇത് ആഘോഷിക്കപ്പെടുന്നു. പാദവ അല്ലെങ്കിൽ പദ്വോ എന്നത് സംസ്കൃത പദമായ പ്രതിപദയിൽ നിന്നാണ് വന്നത്. ഇത് ഒരു ചാന്ദ്രദ്വൈവാരത്തിലെ ആദ്യ ദിവസമാണ്. വർണാഭമായ രംഗോലികൾ, ഗുധി ദ്വജം (മുകളിൽ വെള്ളി അല്ലെങ്കിൽ ചെമ്പ് പാത്രങ്ങൾ കമഴ്ത്തിയതും പുഷ്പങ്ങൾ, മാമ്പഴം, വേപ്പിലകൾ എന്നിവ കൊണ്ട് അലങ്കരിച്ചതുമായ പതാക), തെരുവ് ഘോഷയാത്രകൾ, നൃത്തം, ഉത്സവഭക്ഷണങ്ങൾ എന്നിവയോടെയാണ് ഗുഡി പദ്വ ആചരിക്കുന്നത്.
മഹാരാഷ്ട്രയിൽ, ശുക്ലപക്ഷത്തിൻറെ ആദ്യ ദിവസത്തെ മറാത്തിയിൽ ഗുധി പദ്വ എന്ന് വിളിക്കുന്നു. തെലുങ്ക് ഹിന്ദുക്കളും കന്നഡ ഹിന്ദുക്കളും ഇതേ അവസരമാണ് ഉഗാദി അഥവാ യുഗാദി ആയി ആഘോഷിക്കുന്നു. സിന്ധി സമൂഹം ഈ ദിവസം ചേതി ചന്ദ് എന്ന പേരിൽ പുതുവർഷമായി ആഘോഷിക്കുകയും ജുലേലാൽ പ്രഭുവിന്റെ ജന്മദിനമായി ആചരിക്കുകയും ചെയ്യുന്നു. ജുലേലാൽ പ്രഭുവിന് പ്രാർത്ഥനകൾ അർപ്പിച്ച് താഹിരി (മധുരമുള്ള ചോറ്), സായ് ഭാജി (കടലപ്പരിപ്പ് വിതറി പാകം ചെയ്ത ചീര) തുടങ്ങിയ പലഹാരങ്ങൾ ഉണ്ടാക്കി ഉത്സവം ആഘോഷിക്കുന്നു.
എന്നിരുന്നാലും, എല്ലാ ഹിന്ദുക്കൾക്കും ഇത് സാർവത്രിക പുതുവർഷമല്ല. ഗുജറാത്തിലും സമീപപ്രദേശങ്ങളിലും ഉള്ളവരെപ്പോലുള്ള ചിലർക്ക്, പുതുവർഷ ആഘോഷങ്ങൾ അഞ്ച് ദിവസത്തെ ദീപാവലി ഉത്സവത്തോടൊപ്പമാണ്. മറ്റു പലർക്കും, ഹിന്ദു ചാന്ദ്രസൗര കലണ്ടറിലെ സൗരചക്രം ഭാഗം അനുസരിച്ച് ഏപ്രിൽ 13 നും 15 നും ഇടയിൽ വൈശാഖിൽ പുതുവർഷം വരുന്നു. ഇത് ഇന്ത്യൻ ഉപഭൂഖണ്ഡത്തിലെ ഹിന്ദുക്കൾക്കിടയിൽ മാത്രമല്ല, തെക്കുകിഴക്കൻ ഏഷ്യയുടെ പല ഭാഗങ്ങളിലും ബുദ്ധമതക്കാർക്കും ഹിന്ദുക്കൾക്കുമിടയിലും ഏറ്റവും പ്രചാരമുള്ളതാണ്.
പദോൽപ്പത്തി
പ്രധാനമായും മഹാരാഷ്ട്രയിൽ ആഘോഷത്തിന്റെ ഭാഗമായി വീടുകളിൽ പതാക സ്ഥാപിക്കുക, എന്നാണ് ഗുധി എന്നാൽ അർത്ഥമാക്കുന്നത്. കിറ്റലിന്റെ അഭിപ്രായത്തിൽ ഈ വാക്ക് ദക്ഷിണേന്ത്യൻ ഭാഷയിൽ നിന്നുള്ളതാണ്. ഒരു ചാന്ദ്രമാസത്തിലെ ഓരോ രണ്ടാഴ്ചയിലെയും ആദ്യ ദിവസം അതായത് "അമാവാസി" എന്ന് വിളിക്കപ്പെടുന്ന ദിവസത്തിന് (അമാവാസി) ശേഷം ചന്ദ്രൻ പ്രത്യക്ഷപ്പെടുന്ന ആദ്യ ദിനവും ചന്ദ്രൻ പൂർണ്ണമായതിന് ശേഷമുള്ള ആദ്യ ദിവസവും വരുന്ന പ്രതിപാദ് എന്ന സംസ്‌കൃത പദത്തിൽ നിന്നാണ് പാഡവ എന്ന പദം ഉരുത്തിരിഞ്ഞത്. ഈ അവസരത്തിൽ ഈ ഉത്സവത്തിന് അതിന്റെ പേര് നൽകുന്ന ഒരു ഗുധിയും ഉയർത്തുന്നു. വിളവെടുപ്പ് കാലത്തിന്റെ അവസാനത്തിൽ വരുന്ന മറ്റൊരു ആഘോഷമായ ദീപാവലിയുടെ മൂന്നാം ദിവസത്തെ ബലിപ്രതിപദവുമായി പദ്വ അല്ലെങ്കിൽ പടവോ എന്ന പദം ബന്ധപ്പെട്ടിരിക്കുന്നു.
ഗുധി
ഗുധി പദ്വ വേളയിലെ ശ്രദ്ധേയമായ ഒരു കാഴ്ചയാണ് ഓരോ വീടുകളിലുമുള്ള നിരവധി ഗുധി (പതാക) ക്രമീകരണങ്ങൾ. നീളമുള്ള മുളയുടെ മുകളിൽ കെട്ടിയിരിക്കുന്ന തിളങ്ങുന്ന വർണ്ണാഭമായ പട്ടുതുണി പോലെയുള്ള തുണിയ്ക്കുമുകളിൽ ഒന്നോ അതിലധികമോ വേപ്പിലകളും മാവിന്റെ ഇലകളും പൂമാലയോടൊപ്പം ഘടിപ്പിച്ചിരിക്കുന്നു. വിജയത്തെയോ നേട്ടത്തെയോ സൂചിപ്പിക്കുന്ന വെള്ളി, വെങ്കലം അല്ലെങ്കിൽ ചെമ്പ് കലം (ഹണ്ടി അല്ലെങ്കിൽ കലശം) കൊണ്ട് ഇത് മൂടിയിരിക്കുന്നു. മുഴുവൻ ഗുധികളും  ഓരോ വീടിന് പുറത്ത്, സാധാരണയായി വലത്തോട്ടും അല്ലെങ്കിൽ ഒരു ജാലകത്തിലൂടെയോ ടെറസിലൂടെയോ ഉയർത്തിയിരിക്കുന്നു. അത് എല്ലാവർക്കും ദൃശ്യമാണ്. ഗ്രാമങ്ങളോ അയൽപക്കങ്ങളോ എല്ലാം ഒത്തുചേർന്ന് ഒരു പൊതു ഗുധി കവാഡും ക്രമീകരിക്കാറുണ്ട്. അത് അവർ ഒരുമിച്ച് പ്രാദേശിക ശിവക്ഷേത്രത്തിലേക്ക് കൊണ്ടുപോകുന്നു.
ചില ക്ഷേത്രങ്ങൾ കുന്നുകളുടെ മുകളിലാണ് സ്ഥിതി ചെയ്യുന്നത്. കാവടിന് മുകളിൽ എത്താൻ ഗ്രൂപ്പുകൾ ഒരുമിച്ച് പ്രവർത്തിക്കുന്നു.
ഈ ഗുധി (പതാക) ഉയർത്തുന്നതിന് കാരണമായ ചില പ്രാധാന്യങ്ങൾ ഇനിപ്പറയുന്നവയാണ്:
ആഘോഷങ്ങൾ
ഉത്സവദിനത്തിൽ ഗ്രാമങ്ങളിലെ വീടുകളിലെ മുറ്റങ്ങൾ തൂത്തുവാരി വൃത്തിയാക്കി ചാണകം പൂശും. നഗരങ്ങളിൽ പോലും ഈ ദിനത്തിൽ ജനങ്ങൾ വീടും പരിസരങ്ങൾ അതീവ ശ്രദ്ധയോടെ വൃത്തിയാക്കുന്നു. സ്ത്രീകളും കുട്ടികളും അവരുടെ വാതിൽപ്പടിയിൽ വർണ്ണാഭവും മനോഹരവുമായ രംഗോലികൾ തീർക്കുന്നു. എല്ലാവരും പുതുവസ്ത്രങ്ങൾ ധരിക്കുന്നു. കുടുംബത്തിൽ ഉള്ളവരെല്ലാം ഒത്തുചേരുന്ന ഒരു വേളയാണിത്.
മഹാരാഷ്ട്രയിലെ കുടുംബങ്ങൾ ഈ ദിവസം ശ്രീഖണ്ഡ്, പൂരി അല്ലെങ്കിൽ പൂരൻ പൊലി തുടങ്ങിയ നിരവധി ഉത്സവ വിഭവങ്ങൾ ഉണ്ടാക്കുന്നു.
അവലംബം
വർഗ്ഗം:ഹൈന്ദവ ഉത്സവങ്ങൾ
കൃഷ്ണ ഒന്നാമൻ
ദന്തിദുർഗ്ഗനു ശേഷം അദ്ദേഹത്തിന്റെ പിതാവിന്റെ ഇളയ സഹോദരനായിരുന്ന കൃഷ്ണൻ ഒന്നാമൻ അധികാരത്തിൽ വന്നു. ഇദ്ദേഹം ചാലൂക്യരെ പൂർണമായി പരാജയപ്പെടുത്തി.ഇദ്ദേഹം ശൈവ മത വിശ്വാസിയായിരുന്നു. എല്ലോറയിൽ ഇദ്ദേഹം ശിവക്ഷേത്രം നിർമ്മിച്ചു.
അവലംബം
വർഗ്ഗം:രാഷ്ട്രകൂടരാജവംശം
ദലിപ് കൗർ തിവാന
പഞ്ചാബി എഴുത്തുകാരിയാണ് ദലിപ് കൗർ തിവാന. 1971ൽ സാഹിത്യ അക്കാദമി അവാർഡും 2004ൽ പത്മശ്രീയും ലഭിച്ചു. അഭിപ്രായ സ്വാതന്ത്ര്യം ഹനിക്കുന്നുവെന്ന് ആരോപിച്ച് പഞ്ചാബി എഴുത്തുകാരി ദലിപ് കൗർ തിവാന പത്മശ്രീ തിരിച്ചുനൽകി.
അവലംബം
വർഗ്ഗം:പഞ്ചാബി സാഹിത്യകാരന്മാർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:ആവിഷ്കാര സ്വാതന്ത്ര്യം വർഗ്ഗം:കേന്ദ്ര സാഹിത്യ അക്കാദമി പുരസ്കാരം തിരികെ നൽകിയവർ
രാജേഷ് പിള്ള
മലയാളത്തിലെ ഒരു ചലച്ചിത്രസംവിധായകനായിരുന്നു രാജേഷ് പിള്ള (7 ഒക്ടോബർ 1974 – 27 ഫെബ്രുവരി 2016)
ജനനം, വിദ്യാഭ്യാസം
ഓച്ചിറ സ്വദേശിയായ ഡോ. കെ. രാമൻപിള്ളയുടെയും ഹരിപ്പാട് വീയപുരം സ്വദേശിയായ സുഭദ്രാമ്മയുടെയും മകനായി 1974-ൽ ഡൽഹിയിൽ ജനനം. ഡൽഹിയിൽ കോളേജ് അധ്യാപകനായിരുന്ന പിതാവ് പിന്നീട് കുടുംബസമേതം തിരുവനന്തപുരത്തേക്ക് സ്ഥലം മാറി. പട്ടം സെന്റ് മേരീസ്, ഹരിപ്പാട് ഗവ. ബോയ്സ് ഹൈസ്കൂൾ, തിരുവനന്തപുരം മാർ ഇവാനിയോസ് കോളേജ് എന്നിവിടങ്ങളിലായിരുന്നു രാജേഷ് പിള്ളയുടെ വിദ്യാഭ്യാസം.
ചലച്ചിത്രരംഗത്ത്
ബിരുദത്തിനുശേഷം രാജീവ് അഞ്ചലിനൊപ്പം സംവിധാന സഹായിയായി പ്രവർത്തിച്ചിരുന്നു. സൂര്യ ടി.വി.യിൽ 2002-ലെ ഓണക്കാലത്ത് പ്രക്ഷേപണം ചെയ്ത അരികിൽ ഒരാൾ കൂടി എന്ന ടെലിഫിലിം സംവിധാനം ചെയ്തു കൊണ്ട് രാജേഷ് സ്വതന്ത്ര സംവിധായകനായി. പിന്നീടൊരു ടെലിവിഷൻ സീരിയൽ കൂടി സംവിധാനം ചെയ്തു. ഹൃദയത്തിൽ സൂക്ഷിക്കാൻ എന്ന ചലച്ചിത്രത്തിലൂടെ 2005-ൽ ചലച്ചിത്രലോകത്തെത്തി. കുഞ്ചാക്കോ ബോബൻ, ഭാവന എന്നിവരെ കേന്ദ്ര കഥാപാത്രങ്ങളാക്കി ചെയ്ത ഈ ചിത്രം സാമ്പത്തികമായി പരാജമായിരുന്നു. പിന്നീട് ട്രാഫിക് എന്ന ചിത്രത്തിലൂടെയാണ് വിജയകരമായ തിരിച്ചുവരവ് നടത്തിയത്. ബോബി-സഞ്ജയ് തിരക്കഥ രചിച്ച് 2011-ൽ പുറത്തിറങ്ങിയ ഈ ചലച്ചിത്രം ഏറെ ശ്രദ്ധേയത നേടിയിരുന്നു. ചെന്നൈയിൽ നടന്ന ഒരു യഥാർത്ഥ സംഭവത്തെ അടിസ്ഥാനമാക്കിയുള്ള ഒരു കഥയായിരുന്നു ട്രാഫിക് എന്ന സിനിമയുടേത്. മലയാളത്തിലെ ന്യൂ ജനറേഷൻ എന്ന തരംഗത്തിന് തുടക്കം കുറിച്ച ചിത്രമാണിതെന്നു പറയാം. ട്രാഫിക്കിന്റെ ഹിന്ദിപതിപ്പ് സംവിധാനം ചെയ്തെങ്കിലും ചിത്രം പുറത്തിറങ്ങിയില്ല. നിവിൻ പോളി, അമല പോൾ എന്നിവരെ കേന്ദ്രകഥാപാത്രങ്ങളാക്കി 2015-ൽ സംവിധാനം ചെയ്ത് പുറത്തിറക്കിയ മിലി എന്ന ഇൻസ്പിറേഷണൽ ചിത്രവും വിജയമായിരുന്നു. 2016 ഫെബ്രുവരിയിൽ റിലീസ് ചെയ്ത വേട്ട ആണ് ഇദ്ദേഹത്തിന്റെ അവസാന ചിത്രം.
മരണം
നോൺ-ആൽക്കഹോളിക് ലിവർ സിൻഡ്രോം (കരൾ രോഗം) മൂർച്ചിച്ചതിനെത്തുടർന്ന് ഏറെക്കാലം ചികിത്സയിലായിരുന്ന രാജേഷ് പിള്ള കൊച്ചിയിലെ പി.വി.എസ്. ആശുപത്രിയിൽ വെച്ച് 2016 ഫെബ്രുവരി 27-ന് രാവിലെ ഏകദേശം 11.30-ന് അന്തരിച്ചു. വേട്ട എന്ന ചിത്രം റിലീസ് ചെയ്ത് പിറ്റേ ദിവസമാണ് രാജേഷ് മരണപ്പെട്ടത്. മൃതദേഹം രവിപുരം പൊതുശ്മശാനത്തിൽ സംസ്കരിച്ചു.
അവലംബം
വർഗ്ഗം:മലയാളചലച്ചിത്രസംവിധായകർ വർഗ്ഗം:2016-ൽ മരിച്ചവർ വർഗ്ഗം:ഫെബ്രുവരി 27-ന് മരിച്ചവർ വർഗ്ഗം:1974-ൽ ജനിച്ചവർ
ആമി ലോവെൽ
അമേരിക്ക ൻ കവയിത്രി ആയിരുന്നു ആമി ലോറൻസ് ലോവൽ (ജീവിതകാലം: ഫെബ്രുവരി 9, 1874 - മേയ് 12, 1925). 1926 ൽ മരണാനന്തരം കവിതയ്ക്കുള്ള പുലിറ്റ്സർ പുരസ്ക്കാരം ആമിയ്ക്ക് സമ്മാനിയ്ക്കപ്പെട്ടു. ബ്രൂക്ക്ലിനിലെ ലോവൽ കുടുംബത്തിൽ, ജനിച്ച ആമി ജ്യോതിശാസ്ത്രജ്ഞനായ പെർസിവൽ ലോവലിന്റേയും, ഹാർവാഡ് പ്രസിഡന്റ് സ്ഥാനം വഹിച്ച അബട്ട് ലോറൻസ് ലോവലിന്റേയും സഹോദരിയാണ്.
സാഹിത്യം
1910-ൽ അറ്റ്ലാന്റിക് മാസിക യിൽ ആദ്യകൃതി പ്രസിദ്ധീകരിച്ചു. 1912 ൽ കവിതയുടെ ആദ്യസമാഹാരവും,1912 ൽ  എ ഡോം ഓഫ് മെനി-കളേർഡ് ഗ്ലാസ്, എന്നിവ പ്രകാശിതമായി.1955 ൽ  ലൂസി അൺറ്റർമീയർ ആമി ലോവലിന്റെ അപ്രകാശിതകൃതികൾ പ്രസിദ്ധീകരിക്കുകയുണ്ടായി.
അവലംബം
വർഗ്ഗം:1874-ൽ ജനിച്ചവർ വർഗ്ഗം:1925-ൽ മരിച്ചവർ വർഗ്ഗം:അമേരിക്കൻ കവയിത്രികൾ
അല്ലൻ ജെ ബാർഡ്
അല്ലൻ ജെ ബാർഡ് (born December 18, 1933) അമേരിക്കക്കാരനായ രസതന്ത്രജ്ഞനാണ്. ബാർഡിനെ ആധുനിക വൈദ്യുതരസതന്ത്രത്തിന്റെ പിതാവ് എന്നു വിളിക്കപ്പെടുന്നു. അദ്ദേഹത്തിന്റെ സംഭാവനയായ സ്കാനിങ്ങ് ഇലക്ട്രോകെമിക്കൽ മൈക്രോസ്കോപ്പ്, അദ്ദേഹം മറ്റുള്ളവരുമായിചേർന്ന് കണ്ടെത്തിയ ഇലക്ട്രോകെമിലൂമിനെസെൻസ്, ഫോട്ടോഇലക്ട്രോകെമിസ്ട്രിയിലും സെമികണ്ടക്ടർ ഇലക്ട്രോഡ്സിലും നൽകിയ പ്രധാന സംഭാവനകൾ ഇവയാണ് അദ്ദേഹത്തെ വൈദ്യുതരസതന്ത്രത്തിന്റെ പിതാവ് എന്നു വിളിക്കാൻ കാരണമായത്.
മുൻകാലജീവിതവും വിദ്യാഭ്യാസവും
1933 ഡിസംബർ 18നാണ് അല്ലൻ ജെ ബാർഡ് ന്യൂ യോർക്ക് സിറ്റിയിൽ ജനിച്ചത്.
അവലംബം
വർഗ്ഗം:അമേരിക്കൻ രസതന്ത്രജ്ഞർ വർഗ്ഗം:1933-ൽ ജനിച്ചവർ
കൈസർ-ഇ-ഹിന്ദ് മെഡൽ
1900 നും 1947 നും ഇടയിൽ ബ്രിട്ടീഷ് ഇന്ത്യയിൽ പൊതുജന സേവനത്തിന് ഇന്ത്യയിലെ ചക്രവർത്തി / ചക്രവർത്തിനി നൽകിവന്നിരുന്ന ഒരു മെഡലാണ് കൈസർ-ഇ-ഹിന്ദ് മെഡൽ. വംശം, തൊഴിൽ, സ്ഥാനം, ലിംഗഭേദം എന്നിവയില്ലാതെ, ഇന്ത്യയിലെ പൊതുതാൽ‌പര്യത്തിന്റെ പുരോഗതിയിൽ‌ പ്രധാനപ്പെട്ടതും ഉപയോഗപ്രദവുമായ സേവനത്തിലൂടെ ശ്രദ്ധേയരായ ഏതൊരു വ്യക്തിക്കും ഇത് നൽകിയിരുന്നു.
പേര് "കൈസര്-ഇ-ഹിന്ദ്" ( qaisar-e-hind,   ) എന്നതിന്റെ അർത്ഥം ഹിന്ദുസ്ഥാനി ഭാഷയിൽ " ഇന്ത്യൻ ചക്രവർത്തി " എന്നാണ്. "ചക്രവർത്തി" എന്ന് അർത്ഥം വരുന്ന കൈസർ എന്ന വാക്ക് റോമൻ സാമ്രാജ്യ തലവൻ സീസറിന്റെ  ഒരു ഡെറിവേറ്റീവ് ആണ്. ഇതിന്റെ അടിസ്ഥാനത്തിൽ 1876-ൽ ഓറിയന്റലിസ്റ്റ് ജി.ഡബ്ല്യു. ലെറ്റ്നർ കൈസർ-ഇ-ഹിന്ദ് എന്ന പേര് ഇന്ത്യയിലെ ബ്രിട്ടീഷ് രാജാവിന്റെ ഔദ്യോഗിക സാമ്രാജ്യത്വ പദവി ആയി ഉപയോഗിച്ചു. ജോർജ്ജ് ആറാമനാണ് ഈ പദവി അവസാനമായി വഹിച്ചത്.
കൈസർ-ഇ-ഹിന്ദ് എന്ന് ഇന്ത്യ ജനറൽ സർവീസ് മെഡലിൻറെ (1909) മറുവശത്തും ഇന്ത്യൻ മെറിറ്റോറിയസ് സർവീസ് മെഡലിലും ആലേഖനം ചെയ്തിട്ടുണ്ട്.
ചരിത്രം
മുൻ സാമ്രാജ്യങ്ങളിൽ നിന്ന് ബ്രിട്ടീഷ് സാമ്രാജ്യത്വ ഭരണത്തെ വേറിട്ട് നിർത്താനുള്ള മനഃപൂർവമായ ഉദ്ദേശത്തിൽ ഓറിയന്റലിസ്റ്റ് ജി.ഡബ്ല്യു. ലെറ്റ്നർ ആവിഷ്കരിച്ച എംപ്രസ് ഓഫ് ഇന്ത്യ അല്ലെങ്കിൽ കൈസർ-ഇ-ഹിന്ദ് വിക്ടോറിയ രാജ്ഞി 1876 മെയ് 1 മുതൽ തിരഞ്ഞെടുക്കുകയും 1877 ലെ ദില്ലി ദർബാറിൽ പ്രഖ്യാപിക്കുകയും ചെയ്തു.
1900 ഏപ്രിൽ 10 നാണ് വിക്ടോറിയ രാജ്ഞി ഈ മെഡൽ സ്ഥാപിച്ചത്. "ഇന്ത്യൻ ചക്രവർത്തി" എന്നാണ് ഈ പേരിന്റെ വിവർത്തനം (അപൂർവ ഇന്ത്യൻ ചിത്രശലഭമായ ടീനോപാൽപസ് ഇംപീരിയലിസിനും ഈ പേര് ഉപയോഗിക്കുന്നു). കൈസർ-ഇ-ഹിന്ദിനായുള്ള റോയൽ വാറന്റ് 1901, 1912, 1933, 1939 വർഷങ്ങളിൽ ഭേദഗതി ചെയ്തു. 1947 ലെ ഇന്ത്യൻ ഇൻഡിപെൻഡൻസ് ആക്റ്റ് പാസാക്കിയതിനെത്തുടർന്ന് കൈസർ-ഇ-ഹിന്ദ് അവാർഡ് നൽകുന്നത് അവസാനിപ്പിച്ചു. സ്വർണ്ണ മെഡൽ അവാർഡുകൾ പലപ്പോഴും ലണ്ടൻ ഗസറ്റിലും മറ്റ് ക്ലാസുകൾ ഗസറ്റ് ഓഫ് ഇന്ത്യയിലും പ്രസിദ്ധീകരിച്ചിരുന്നു.
മെഡൽ ഗ്രേഡുകളും രൂപകൽപ്പനയും
മെഡലിന് മൂന്ന് ഗ്രേഡുകൾ ഉണ്ടായിരുന്നു. ഇന്ത്യയിലെ പൊതുസേവനത്തിനുള്ള കൈസർ-ഇ-ഹിന്ദ് സ്വർണ്ണ മെഡൽ രാജാവ് നേരിട്ട് നൽകിവരുന്നതായിരുന്നു. വെള്ളി, വെങ്കല മെഡലുകൾ വൈസ്രോയി ആണ് നൽകിയിരുന്നത്. ഓവൽ ആകൃതിയിലുള്ള ബാഡ്ജ് അല്ലെങ്കിൽ സ്വർണ്ണം, വെള്ളി, വെങ്കലം എന്നിവയിൽ ഒരു വശത്ത് റോയൽ സിഫറും രാജ മുദ്രയും, മറുവശത്ത് "കൈസർ-ഇ-ഹിന്ദ് ഫോർ പബ്ലിക് സർവീസ്" എന്നും ഉൾപ്പെടുത്തിയിരുന്നു. ഇരുണ്ട നീല റിബൺ ഉപയോഗിച്ച് ഇത് സസ്പെൻഡ് ചെയ്യണം. മെഡലിന് പോസ്റ്റ് നോമിനൽ ഇനീഷ്യലുകൾ ഇല്ല.
മഹാത്മാ ഗാന്ധിയാണ് ഇതിന്റെ ഏറ്റവും പ്രശസ്തമായ സ്വീകർത്താവ്. ദക്ഷിണാഫ്രിക്കയിലെ ആംബുലൻസ് സേവനങ്ങളിൽ നൽകിയ സംഭാവനകൾക്ക് 1915 ൽ പെൻ‌ഷർസ്റ്റിലെ ലോർഡ് ഹാർഡിംഗെ ആണ് ഗാന്ധിജിക്ക് കൈസർ-ഇ-ഹിന്ദ് അവാർഡ് നൽകിയത്. ജാലിയൻവാലാബാഗ് കൂട്ടക്കൊലയിൽ പ്രതിഷേധിച്ച് ഖിലാഫത്ത് പ്രസ്ഥാനത്തെ പിന്തുണച്ചുകൊണ്ട് ദേശീയ പ്രചാരണത്തിന്റെ ഭാഗമായി 1920 ൽ ഗാന്ധി മെഡൽ മടക്കി നൽകി.
ശ്രദ്ധേയരായ സ്വീകർത്താക്കൾ
സ്വർണ്ണ മെഡൽ
വെള്ളി മെഡൽ
വെങ്കല മെഡൽ വലത്ത്‌|ലഘുചിത്രം|133x133ബിന്ദു| ക്ലാര ആൻ റെൻഡാൽ (ശ്രീമതി. ഐനിയസ് ഫ്രാങ്കൺ വില്യംസ് ) [[എഡിൻബറോ|എഡിൻ‌ബർഗിലെ ഡീൻ സെമിത്തേരിയിലെ ശവക്കുഴി]]
അജ്ഞാത ഗ്രേഡ്
പുറം കണ്ണികൾ
വർഗ്ഗം:ഇന്ത്യയിലെ സ്ഥാനപ്പേരുകൾ
പോസ്റ്റ് മോർട്ടം (ചലച്ചിത്രം)
ജെ. ശശികുമാർ സംവിധാനം ചെയ്ത് പുഷ്പരാജൻ നിർമ്മിച്ച 1982 ലെ ഇന്ത്യൻ മലയാളം ഭാഷാസിനിമയാണ് പോസ്റ്റ് മോർട്ടം. പ്രേം നസീർ, മമ്മൂട്ടി, സുകുമാരൻ, ബാലൻ കെ. നായർ എന്നിവരാണ് ചിത്രത്തിൽ അഭിനയിക്കുന്നത്. ചിത്രത്തിന്റെ സ്കോർ കെജെ ജോയ് ആണ്. തമിഴിൽ വെല്ലൈ റോജയായും തെലുങ്കിൽ എസ്പി ഭയങ്കർ എന്ന നിലയിലും ചിത്രം പുനർനിർമ്മിച്ചു. വെല്ലൈ റോജ എന്ന കന്നഡ റീമേക്ക് പോയി ധര്മഥ്മ 1988 ലെ കൂടാതെ ഹിന്ദി റീമേക്ക് തഹ്കികഅത് 1993 ൽ.
പാട്ടരങ്ങ്
പൂവചൽ ഖാദറിന്റെ വരികൾക്കൊപ്പം കെ.ജെ.ജോയ് സംഗീതം നൽകി.
ബാഹ്യ ലിങ്കുകൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1982-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:കെ.ജെ. ജോയ് സംഗീതം പകർന്ന ചലച്ചിത്രങ്ങൾ വർഗ്ഗം:പൂവച്ചൽ- ജോയ് ഗാനങ്ങൾ വർഗ്ഗം:പൂവച്ചൽ ഖാദറിന്റെ ഗാനങ്ങൾ വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:കെ ബി ദയാളൻ ഛായാഗ്രഹണം ചെയ്ത ചലച്ചിത്രങ്ങൾ
കണ്ണൂർ ബ്ലോക്ക് പഞ്ചായത്ത്
കണ്ണൂർ ജില്ലയിലെ നാല് ഗ്രാമപഞ്ചായത്തുകൾ ചേർന്ന  ഒരു  ബ്ലോക്ക് പഞ്ചായത്താണ് കണ്ണൂർ ബ്ലോക്ക് പഞ്ചായത്ത്. ചിറക്കൽ, വളപട്ടണം, അഴീക്കോട് പാപ്പിനിശ്ശേരി എന്നീ നാലു ഗ്രാമപഞ്ചായത്തുകളാണ് ഈ ബ്ലോക്ക് പഞ്ചായത്തിൽ  ഉൾപ്പെടുന്നത്. 47.72 ചതുരശ്രകിലോമീറ്റർ വിസ്തീർണ്ണമുള്ള ഈ ബ്ലോക്ക് പഞ്ചായത്തിൽ ആകെ 13 വാർഡുകൾ ഉൾപ്പെടുന്നു.
പുറമെ നിന്നുള്ള കണ്ണികൾ
വർഗ്ഗം:കണ്ണൂർ ജില്ലയിലെ ബ്ലോക്ക് പഞ്ചായത്തുകൾ
ന്യൂ ഗിനിയയിലെ തദ്ദേശവാസികൾ
ഇന്തോനേഷ്യയിലെ വെസ്റ്റേൺ ന്യൂ ഗിനിയയിലെയും പപ്പുവ ന്യൂ ഗിനിയയിലെയും തദ്ദേശീയരായ ആളുകൾ, സാധാരണയായി പാപ്പുവാൻ എന്ന് വിളിക്കപ്പെടുന്നു, മെലനേഷ്യക്കാരാണ്. ന്യൂ ഗിനിയയിലെയും അയൽ ദ്വീപുകളിലെയും രണ്ട് പ്രധാന ചരിത്രപരമ്പരകൾക്ക് ജനിതക തെളിവുകളുണ്ട്: മലായ് ദ്വീപസമൂഹത്തിൽ നിന്നുള്ള ആദ്യത്തെ തരംഗം 50,000 വർഷങ്ങൾക്ക് മുമ്പ് ന്യൂ ഗിനിയയും ഓസ്‌ട്രേലിയയും സാഹുൽ എന്ന ഒറ്റ ഭൂപ്രദേശമായിരുന്നപ്പോൾ.വളരെ പിന്നീട്, ഏകദേശം 3,500 വർഷങ്ങൾക്ക് മുമ്പ് ഓസ്‌ട്രോണേഷ്യൻ ഭാഷകളും പന്നികളും അവതരിപ്പിച്ച വടക്കൻ ഓസ്‌ട്രോണേഷ്യൻ ജനതയുടെ ഒരു തരംഗം. തീരദേശ പാപ്പുവാൻ ജനതയിൽ ചെറുതും എന്നാൽ പ്രാധാന്യമുള്ളതുമായ ഒരു ജനിതക അടയാളവും അവർ അവശേഷിപ്പിച്ചു.
ഭാഷാപരമായി, ന്യൂ ഗിനിയയിലും അയൽ ദ്വീപുകളിലും മാത്രം കാണപ്പെടുന്ന ഓസ്‌ട്രോണേഷ്യൻ ഇതര ഭാഷകളുടെ നിരവധി കുടുംബങ്ങളിൽ നിന്നുള്ള ഭാഷകളും അതുപോലെ തീരത്തിന്റെ ചില ഭാഗങ്ങളിൽ ഓസ്‌ട്രോണേഷ്യൻ ഭാഷകളും അടുത്തിടെ വികസിപ്പിച്ചെടുത്ത ടോക് പിസിൻ, ഹിരി മോട്ടു, അൺസെർഡോച്ച് തുടങ്ങിയ ക്രിയോളുകളിൽ നിന്നുള്ള ഭാഷകളും പാപ്പുവന്മാർ സംസാരിക്കുന്നു. കൂടാതെ പാപ്പുവാൻ മലായ്.
"പാപ്പുവാൻ" എന്ന പദം ഭാഷാശാസ്ത്രത്തിലും നരവംശശാസ്ത്രത്തിലും വിശാലമായ അർത്ഥത്തിൽ ഉപയോഗിക്കുന്നു. ഭാഷാശാസ്ത്രത്തിൽ, " പാപ്പുവാൻ ഭാഷകൾ " എന്നത് മെലനേഷ്യ, ടോറസ് കടലിടുക്ക് ദ്വീപുകൾ, വാലേഷ്യയുടെ ചില ഭാഗങ്ങൾ എന്നിവിടങ്ങളിൽ സംസാരിക്കുന്ന വൈവിധ്യമാർന്ന, പരസ്പര ബന്ധമില്ലാത്ത, നോൺ-ഓസ്ട്രോനേഷ്യൻ ഭാഷാ കുടുംബങ്ങളുടെ ഒരു കവർ പദമാണ്. നരവംശശാസ്ത്രത്തിൽ, ഓസ്‌ട്രോനേഷ്യൻ ഭാഷ സംസാരിക്കുന്നവരുടെ വരവിന് മുമ്പുള്ള മെലനേഷ്യയിലെയും വാലേഷ്യയിലെയും വളരെ വൈവിധ്യമാർന്ന ആദിവാസി ജനസംഖ്യയെയും ഈ പ്രദേശങ്ങളിലെ നിലവിലെ വംശീയ വിഭാഗങ്ങളിൽ ഈ ജനസംഖ്യയുടെ പ്രബലമായ ജനിതക അടയാളങ്ങളെയും സൂചിപ്പിക്കാൻ "പാപ്പുവാൻ" പലപ്പോഴും ഉപയോഗിക്കാറുണ്ട്.
ഭാഷകൾ
പാപ്പുവ ന്യൂ ഗിനിയയിലെ 826 ഭാഷകളും വെസ്റ്റേൺ ന്യൂ ഗിനിയയിലെ 257 ഭാഷകളും മൊത്തം 1083 ഭാഷകളും 12 ഭാഷകളും ഓവർലാപ്പുചെയ്യുന്ന എത്‌നോലോഗിന്റെ 14-ാം പതിപ്പ് പട്ടികപ്പെടുത്തുന്നു. അവയെ രണ്ട് ഗ്രൂപ്പുകളായി തിരിക്കാം, ഓസ്‌ട്രോണേഷ്യൻ ഭാഷകൾ, കൂടാതെ മറ്റുള്ളവയെല്ലാം സൗകര്യാർത്ഥം പാപ്പുവാൻ ഭാഷകൾ എന്ന് വിളിക്കുന്നു. പാപ്പുവാൻ ഭാഷകൾ എന്ന പദം ഒരു ഭാഷാപരമായ ഒന്നിനെക്കാൾ ഒരു പ്രാദേശിക ഗ്രൂപ്പിംഗിനെ സൂചിപ്പിക്കുന്നു. പാപുവാൻ ഭാഷകൾ എന്ന് വിളിക്കപ്പെടുന്നവ നൂറുകണക്കിന് വ്യത്യസ്ത ഭാഷകൾ ഉൾക്കൊള്ളുന്നു, അവയിൽ മിക്കതും ബന്ധപ്പെട്ടിട്ടില്ല.
പാപ്പുവാൻ വംശീയ ഗ്രൂപ്പുകൾ
ഇന്തോനേഷ്യയുടെയും പപ്പുവ ന്യൂ ഗിനിയയുടെയും ആധുനിക അതിർത്തികളിൽ താഴെപ്പറയുന്ന തദ്ദേശവാസികൾ താമസിക്കുന്നു. ഓസ്ട്രോനേഷ്യൻ സംസാരിക്കുന്ന (AN) ഗ്രൂപ്പുകൾ ഇറ്റാലിക്സിൽ നൽകിയിരിക്കുന്നു.
വെസ്റ്റ് പപ്പുവ
ഇന്തോനേഷ്യൻ പ്രവിശ്യയായ വെസ്റ്റ് പപ്പുവയിലെ പാപ്പുവാൻ വംശീയ ഗ്രൂപ്പുകൾ / ഗോത്രങ്ങളിൽ അബുൻ, ആംബെൽ, അർഫക്ക്, ആവേ, അയമാരു, അയ്ഫത്ത്, ബറ്റാന്ത, ബിയാക്ക്, ബിഗാ, ബിറ, ബോറൈ, ബട്ലിഹ്, ഡോമു, ഡോറെരി, എമിയോഡ്, ഫിയാവത്, ഹതം, ഇററുതു, ഐറിസ് എന്നിവ ഉൾപ്പെടുന്നു. ഇവാരോ, കൈസ്, കാവേ, കോയ്‌വായ്, കൊണ്ട, കുരി, ലംഗൻയൻ, മഡെക്വാന, മൈരാസി, മണിവാക്, മത്ബത്ത്, എംബഹാം, മത്ത, മയ്യ, മെയ്ബ്രാത്, മിയേർ, മിയ, മോയി, മോയർ, മോരു, മോസ്‌കോന, എംപൂർ, നാപിറ്റി, നെറിഗോ, ഒബുറോവ് റൂൺ, റോസ്വാർ, സെബ്യാർ, സൗഗ്ബ്, സോവിയാർ, സുമുരി, ടെഹിത്, ടെപിൻ, വമേസ, വാറുമ്പ, വാറുരി, വാവിയായി, വോണ്ടാമ, യബാൻ.
പപ്പുവ
ഇന്തോനേഷ്യൻ പ്രവിശ്യയായ പപ്പുവയിലെ പാപ്പുവാൻ വംശീയ വിഭാഗങ്ങൾ/ഗോത്രങ്ങൾ ഉൾപ്പെടുന്നു:
ഹൈലാൻഡ് പപ്പുവ
ഇന്തോനേഷ്യൻ പ്രവിശ്യയായ ഹൈലാൻഡ് പപ്പുവയിലെ പാപ്പുവാൻ വംശീയ വിഭാഗങ്ങൾ/ഗോത്രങ്ങളിൽ ഇവ ഉൾപ്പെടുന്നു:
സെൻട്രൽ പപ്പുവ
ഇന്തോനേഷ്യൻ പ്രവിശ്യയായ സെൻട്രൽ പപ്പുവയിലെ പാപ്പുവാൻ വംശീയ വിഭാഗങ്ങൾ/ഗോത്രങ്ങളിൽ ഇവ ഉൾപ്പെടുന്നു:
പൂർണ്ണിമ
ഇന്ത്യയിലെ കർണ്ണാലിലെ നാഷണൽ ഡെയറി റിസേർച്ച് ഇൻസ്റ്റിട്യൂട്ട് ക്ലോണിംഗിലൂടെ വികസിപ്പിച്ചെടുത്ത പോത്തിൻ കുട്ടിയാണ് പൂർണ്ണിമ. 44 കിലോഗ്രാം ഭാരമുണ്ട്. ഹാൻഡ് ഗൈഡഡ് ക്ലോണിംഗ് ടെക്നിക് എന്ന പുതുസങ്കേതമുപയോഗിച്ചാണ് ഇത് സാധ്യമായത്. മാതൃജീവിയുടെ ചെവിയിലെ കോശമാണ് ക്ലോൺ ചെയ്യാനായി ഉപയോഗിച്ചത്. കാരൻ-കീർത്തി എന്ന പോത്തിൽ നിന്നാണ് പൂർണിമയെ ഉത്പാദിപ്പിച്ചത്. 2013 സെപ്തംബർ 6 ന് സാധാരണ പ്രസവത്തിലൂടെ പൂർണിമ ജനിച്ചു.
അവലംബം
വർഗ്ഗം:ക്ലോണിങ്ങിലൂടെ ജനിച്ച ജന്തുക്കൾ
അസിനിബോയിൻ ഇന്ത്യൻ ജനത
“അസിനിബോയിൻ” ജനങ്ങൾ (/əˈsɪnᵻbɔɪn/) വടക്കേ അമേരിക്കൻ ഭൂഖണ്ഡത്തിലെ മഹാസമതലങ്ങളിൽ ജീവിച്ചിരുന്ന തദ്ദേശീയ ഇന്ത്യൻ (റെഡ് ഇന്ത്യൻ) ജനതയാണ്. ഇന്ന് ഈ വർഗ്ഗക്കാർ, മദ്ധ്യ കാനഡയിലെ “സസ്കാറ്റ്ഷെവാൻ” (Saskatchewan) പ്രദേശത്താണ് പ്രധാനമായി അധിവസിച്ചിരിക്കുന്നത്. കാനഡയിലെ തന്നെ “ആൽബർട്ട”, തെക്കുപടിഞ്ഞാറൻ “മനിറ്റോബ”, യു.എസിലെ “വടക്കൻ മൊണ്ടാന”, “വടക്കൻ ഡെക്കോട്ട” എന്നിവിടങ്ങളിലും ഈ വർഗ്ഗക്കാർ കാണപ്പെടുന്നു. 18,19 നൂറ്റാണ്ടുകളിൽ മുഴുവൻ‍ ഈ വർഗ്ഗക്കാർ “ക്രീ” വർഗ്ഗക്കാരുമായിച്ചേർന്ന് “അയൺ കോൺഫെഡറസിയിൽ” (Iron Confederacy) ഉൾപ്പെട്ടിരുന്നു. അസിനിബോയിൻ‌ ജനങ്ങൾ “ലക്കോട്ട” “ഡക്കോട്ട” ഗോത്രക്കാരുടെ ബന്ധുക്കളായിരുന്നുവെന്നാണ് നിഗമനം. ഇവർ എല്ലാവരും ഒരേതരം ഭാക്ഷ സംസാരിക്കുന്നവരാണ്. എന്നാൽ രാഷ്ടീയമായി സിയോക്സുകളിൽ നിന്നും വിഭിന്നരായിരുന്നു ഇവർ. ഇവർ ഇപ്പറഞ്ഞ വർഗ്ഗങ്ങളുമായി പലപ്പോഴും യുദ്ധത്തിലേർപ്പെട്ടിരുന്നു.
ഭാഷ
അസിനിബോയിൻ, പടിഞ്ഞാറൻ സിയോൺ ഭാഷാ കുടുംബത്തിലുൾപ്പെട്ട ഒരു മിസിസിപ്പി താഴ്വരയിൽ സംസാരിക്കുന്ന സിയോൺ ഭാഷാവകഭേദമായ നക്കോഡയാണ്. ഇന്നത്തെക്കാലത്ത് ഭൂരിപക്ഷം അസിനിബോയിൻ ജനങ്ങളും ഇംഗ്ലീഷ് സംസാരിക്കുന്നു. ചില അസിനിബോയിനുകൾ, പ്രത്യേകിച്ച് മുതിർ‌ന്ന പൌരന്മാർ അവരടെ തദ്ദേശീയ ഭാഷയായ “നക്കോഡ (Nakoda) ഭാഷയാണ് സംസാരിക്കുന്നത്. യു.എസിൽ സംസാരിക്കപ്പെടുന്ന നക്കോഡ ഭാഷ കാനഡയിൽ സംസാരിക്കുന്ന നക്കോഡ ഭാഷയുമായി വ്യത്യാസപ്പെട്ടിരിക്കുന്നു. ഭൂരിപക്ഷം ഭാഷാവിദഗ്ദ്ധരും ഈ രണ്ടു ഭാഷകളെയും സ്റ്റോണി (Stoney – കനേഡിയൻ), അസിനിബോയിൻ (അമേരിക്കൻ) എന്നിങ്ങനെ രണ്ടു വ്യത്യസ്ത ഭാഷകളായി കണക്കാക്കുന്നു. സ്പാനിഷ്, ഇറ്റാലിയൻ ഭാഷകളെപ്പോലെ അവ തമ്മിൽ സാദൃശ്യമുണ്ടെങ്കിലും ഒരു ഭാഷയിലെ ആൾ മറ്റു ഭാഷയിലെ ആൾ അർത്ഥമാക്കുന്നതെന്തെന്ന് മുന്കൂട്ടി ഊഹിക്കേണ്ട അവസ്ഥയുണ്ട്. അസിനിബോയൻ വാക്കായ “hau” ഇംഗ്ലീഷിലെ “how” പോലെ തന്നെ ഉഛരിക്കുന്നു. ഇതൊരു അഭിവാദന പദമാണ്.
വേഷം
അസിനിബോയിൻ സ്ത്രീജനങ്ങൾ മലയാടുകളുടേയും മാനുകളുടേയും    തുകലാണ് വസ്ത്രങ്ങളായി ഉപയോഗിച്ചിരുന്നത്. തുകല്    കൊണ്ടു നിർ‌മ്മിച്ച പൃഷ്‌ടഭാഗംമറച്ച്‌ കാൽമുട്ടുവരെ എത്തുന്ന കാലുറയും തുകൽ കുപ്പായുവുമായിരുന്നു പുരുഷൻമാരുടെ വസ്ത്രം. “moccasins” എന്നറിയപ്പെട്ടിരുന്ന മൃദുചർമ്മപാദുകം ഇവർ    ധരിക്കാറുണ്ടായിരുന്നു. കടുത്ത ശൈത്യകാലത്ത് വലിയ കാട്ടുപോത്തുകളുടെ ചർമ്മം    കൊണ്ടുണ്ടാക്കിയ മേലങ്കി അണിഞ്ഞിരുന്നു. അസിനിബോയിൻ സ്ത്രീകളുടെയും    പോരാളികളുടെയും വസ്ത്രങ്ങൾ തൊങ്ങലുകൾ പിടിപ്പിച്ചും, മുള്ളൻപന്നിയുടെ     മുള്ളുകൾ, കടമാൻ (Elk) പല്ലുകൾ, മുത്തുകൾ തൂവലുകൾ എന്നിവ ഘടിപ്പിച്ചും     മനോഹമാക്കിയിരുന്നു. പുറമേ വസ്ത്രങ്ങളിൽ നിറങ്ങളുപയോഗിച്ച് ചിത്രപ്പണികളും    നടത്തിയിരുന്നു.
അസിനിബോയിൻ ഇന്ത്യൻ നേതാക്കൾ ചില സമയങ്ങളിൽ വാർബോണറ്റ്സ് (warbonnets) എന്നറിയപ്പെട്ടിരുന്ന ശിരോഅലങ്കാരം ധരിച്ചിരുന്നു.ഈ പരമ്പരാഗത ശിരോലങ്കാരം സമതല ഇന്ത്യന് വർഗ്ഗത്തിലെ പുരുഷന്മാരാണ് പരമ്പരാഗതമായി അണിയാറുണ്ടായിരുന്നത്. യൂദ്ധത്തിലും മറ്റ് ആചാരാനുഷ്ടാനങ്ങളുടെ സമയത്തുമാണ് ഇത് പ്രധാനമായി അണിയാറുണ്ടായിരുന്നത്. ദുഖാചരമസമയങ്ങളിലാണ ഇവർ മുടി മുറിക്കാറുണ്ടായിരുന്നത്. സാധാരണസമയങ്ങളിൽ അവർ അലസമായി മുടി നീട്ടിവളർത്തിയിരുന്നു. പോരാളികൾ മുടി പിന്നിയിട്ടിരുന്നു. പ്രത്യേക അവസരങ്ങളിൽ മുഖം ചായം ഉപയോഗിച്ച് അലങ്കരിച്ചിരുന്നു. ഇത് യുദ്ധ സമയത്തും മതപരമായ ചടങ്ങുകൾക്കും ഉത്സവവേളകളിലും വ്യത്യസ്തമായിരിക്കും. ഗോത്രപരമായ പച്ചകുത്തലുകൾ കൈകളിലും നെഞ്ചിലുമൊക്കെ ചെയ്തരുന്നു. ഇക്കാലത്തും വിവാഹവേളകളിലും നൃത്തം ചെയ്യുന്ന വേളകളിലും അസിനിബോയിൻ ജനങ്ങൾ മാൻതോലും മറ്റും ഉപയോഗിച്ചുള്ള വസ്ത്രങ്ങൾ അണിയാറുണ്ട്.
ജീവിതശൈലി
ഐക്യനാടുകളിൽ അസിനിബോയിൻ ഇന്ത്യൻസ് പ്രധാനമായി ഫോർട്ട് ബെൽക്നാപ് (Fort Belknap), ഫോർട്ട് പെക്ക് (Fort Peck) എന്നിങ്ങനെ രണ്ടു റിസർവ്വഷനുകളിലായാണ് വസിക്കുന്നത്. ഇന്ത്യൻ ഗോത്രത്തിൻറെ പൂർണ്ണ നിയന്ത്രണത്തിലുള്ള പ്രദേശങ്ങളാണ് റിസർവ്വഷനുകൾ. ഫോർട്ട് ബെൾക്നാപ്പിലുള്ള അസിനിബോയിനുകൾ “ഗ്രോസ് വെഞ്ചർ” എന്ന മറ്റൊരു ഇന്ത്യൻ വർഗ്ഗവുമായി റിസർവ്വേഷൻ പങ്കുവയ്ക്കുന്നു. അതുപോലെ ഫോർട്ട് പെക്കിലുള്ള അസിനിബോയിനുകൾ സിയോക്സുകളുമായും റിസർവ്വേഷൻ പങ്കുവയ്ക്കുന്നു. കാനഡയിൽ സ്റ്റോണി അസിനിബോയിനുകളുടെ ഏഴു പ്രത്യേക ബാന്റുകളുണ്ട്. ഓരോ ബാന്റുകൾക്കും പ്രത്യേകം റിസർവ്വേഷനുകളും നിലനിൽക്കുന്നുണ്ട്. ഇവയിലെ ഓരോ ഗോത്രങ്ങൾക്കും ഒരു ചെറിയ രാജ്യത്തിന്റേതുപോലെ, അവരവരുടേതായ സർക്കാർ, നിയമങ്ങൾ, പോലീസ്, മറ്റു സേവനങ്ങൾ എന്നിവയുണ്ട്. എന്നിരുന്നാലും അസിനിബോയിനുകൾ ഐക്യനാടുകളിലെ അല്ലെങ്കിൽ കാനഡയിലെ പൌരന്മാരും അവിടുത്തെകൂടി നിയമങ്ങളും അനുസരിക്കുവാൻ ബാദ്ധ്യസ്ഥരായിരിക്കുന്നു.
പഴയകാലത്ത് ഓരോ അസിനിബോയിൻ ബാൻറുകളും ട്രൈബൽ കൌൺസിലാൽ തെരഞ്ഞെടുക്കപ്പെട്ട ഒരു ചീഫിനാൽ നയിക്കപ്പെട്ടിരുന്നു. കാനഡയിലുള്ള ചില അസിനിബോയിൻ ബാൻറുകൾ പഴയ രീതി തന്നെ ഇപ്പോഴും പിന്തുടരുന്നു. ഐക്യനാടുകളിൽ അസിനിബോയിനുകൾ മറ്റു വർഗ്ഗങ്ങളുമായ “ഗ്രോസ് വെഞ്ചർ”, “സിയോക്സ് ”( Sioux) എന്നീ വർഗ്ഗങ്ങളുമായി  റിസർവ്വേഷനുകൾ പങ്കുവയ്ക്കുന്നതിനാൽ, മറ്റു രണ്ടു വർഗ്ഗങ്ങളിലേയും അസിനിബോയിൻ വർഗ്ഗത്തിലേയും മുഴുവൻ ജനങ്ങളാൽ തെരഞ്ഞടുക്കുന്ന ഒരു കൌൺസിലാണ് ഭരണം നടത്തുന്നത്. പരമ്പരാഗതമായി അസിനിബോയിനുകൾ ഭാഗികമായി നാടോടികളാണ്. ഇവർ വസന്തകാലത്ത് കൂട്ടായി കാട്ടുപോത്തുകളെ പിന്തുടർന്ന് വേട്ടയാടുകയും ഗോത്രത്തിലെ സ്ത്രീജനങ്ങൾ ഈ മാംസം സംസ്കരിച്ച് ശീതകാലത്തേയ്ക്കു സൂക്ഷിച്ചു വയ്ക്കുകയും ചെയ്തിരുന്നു. കുതിരപ്പുറത്ത് അമ്പും വില്ലുമുപയോഗിച്ചാണ് ഇവർ വേട്ടായാടിയിരുന്നത്. കാട്ടുപോത്തുകളുടെ തുകലുകൾ ടിപ്പീസ് എന്നറിയപ്പെടുന്ന കൂടാരങ്ങൾ മറയ്ക്കുവാനും വസ്ത്രങ്ങൾ, മറ്റ് ഉപഭോഗവസ്തുക്കൾ തുടങ്ങിയവ നിർമ്മിക്കുവാനും ഉപയോഗിച്ചിരുന്നു. വേട്ടയാടിപ്പിടിക്കുന്ന മൃഗത്തിൻറെ ഏതാണ്ട് മുഴുവൻ ഭാഗങ്ങള്ക്കും ഇവർ ഉപയോഗം കണ്ടെത്തിയിരുന്നു. അശ്വഹൃദയവിദ്യയിൽ (കുതിരസവാരി) അഗ്രഗണ്യരായിരുന്ന ഈ വർഗ്ഗക്കാർ ആദ്യമായി കുതിരകളെ നേടിയത് ബ്ലാക്ക്ഫീറ്റ്, ഗ്രോസ് വെഞ്ചർ ഇന്ത്യൻ വർഗ്ഗക്കാരിൽനിന്നായിരുന്നു. മറ്റ് അമേരിക്കൻ ഇന്ത്യൻ വർഗ്ഗങ്ങളായ മൻഡാൻ, ഹിതാസ്റ്റ, അരികാര എന്നിവരുമായി ഇവർ സഹകരിച്ചിരുന്നു.
അസിനിബോയിൻ ജനങ്ങൾ കാട്ടുപോത്തുകളുടെ തുകൽ ആവരണമായി ഉപയോഗിച്ചു നിർമ്മിച്ച “ടിപ്പിസ്” (tipis or teepees) എന്നറിയപ്പെടുന്ന കൂടാരങ്ങളിലാണ് വസിച്ചിരുന്നത്. ടിപ്പിസ് വളരെ ശ്രദ്ധാപൂർവ്വം നിർമ്മിച്ചിരുന്നതും പെട്ടെന്ന് അഴിച്ചെടുക്കാൻ പാകത്തിലുമാണ് നിർമ്മിച്ചിരുന്നത്. ഒരു മുഴുവൻ അസിനിബോയിൻ വില്ലേജിന് അതിവേഗത്തിൽ കൂടാരങ്ങൾ അഴിച്ചെടുത്ത് നീങ്ങുവാൻ ഏതാനും മണിക്കൂറുകൾ മതിയാകുമായിരുന്നു. യഥാർത്ഥത്തിൽ ടിപ്പികൾ  12 അടി ഉയരത്തിലാണ് നിർമ്മിച്ചിരുന്നത്. അസിനിബോയിനുകൾ കുതിരകളെ സ്വായത്തമാക്കയതോടുകൂടി അതിനേക്കാൾ രണ്ടിരട്ടി വലിപ്പത്തിലുള്ള ടീപ്പികൾ നിർമ്മിക്കപ്പെട്ടുതുടങ്ങി. ഇന്നത്തെക്കാലത്ത് ടീപ്പികൾ നിർമ്മിക്കുന്നത് തങ്ങളുടെ പൈതൃകം ഓർമ്മിക്കപ്പെടുന്നതിനു വേണ്ടിയാണ്. ഭൂരിപക്ഷം അസിനിബോയിനുകളും ആധുനിക ഭവനങ്ങളിലേയ്ക്കു മാറിയിരിക്കുന്നു.
അവലംബം
വർഗ്ഗം:അമേരിക്കൻ ഇന്ത്യൻ ജനത
സെൻട്രൽ ജയിൽ, ബാംഗ്ലൂർ
ഇന്ത്യയിൽ, കർണാടകയിലെ ഏറ്റവും വലിയ ജയിലാണ് പരപ്പന അഗ്രഹാര സെൻട്രൽ ജയിൽ എന്നും അറിയപ്പെടുന്ന സെൻട്രൽ ജയിൽ, ബാംഗ്ലൂർ. 1997 ൽ സ്ഥാപിതമായ ഇത്, പഴയ ജയിൽ (ഇപ്പോഴത്തെ ഫ്രീഡം പാർക്ക് ) നവീകരണത്തിനായി അടച്ചതോടെ, 2000 ൽ ബാംഗ്ലൂരിലെ സെൻട്രൽ ജയിലായി.
40 ഏക്കറിലായി വ്യാപിച്ചുകിടക്കുന്ന ജയിലിൽ നാലായിരത്തിൽ അധികം തടവുകാരുണ്ട്.
ശ്രീ കുമാരമംഗലം പബ്ലിക് സ്കൂൾ
കോട്ടയം ജില്ലയിലെ കുമരകം പഞ്ചായത്തിലെ ഒരു സ്വകാര്യ സി.ബി.എസ്.ഇ വിദ്യാഭ്യാസ സ്ഥാപനമാണ് ശ്രീ കുമാരമംഗലം പബ്ലിക് സ്കൂൾ. 2003-ലാണ് ഈ വിദ്യാലയം സ്ഥാപിതമായത്. ശ്രീ കുമാരമംഗലം സുബ്രഹ്മണ്യസ്വാമി ക്ഷേത്രം ദേവസത്തിൻ്റെ കീഴിലുള്ളതാണ് ഈ വിദ്യാലയം.
അന്ന'സ് ഹമ്മിംഗ്ബേഡ്
വടക്കേ അമേരിക്കയുടെ പടിഞ്ഞാറൻ തീരത്ത് കാണപ്പെടുന്ന ഇടത്തരം വലിപ്പമുള്ള ഹമ്മിംഗ്ബേഡ് ആണ് അന്ന'സ് ഹമ്മിംഗ്ബേഡ് (Calypte anna). യൂഗീനി ഡി മോണ്ടിജോയുടെ മിസ്ട്രസ്സ് ഓഫ് റോബ്സ് ആയിരുന്ന അന്ന മസ്സേനയുടെ പേര് ഈ പക്ഷിക്ക് നൽകുകയുണ്ടായി. ഇരുപതാം നൂറ്റാണ്ടിന്റെ തുടക്കത്തിൽ അന്ന'സ് ഹമ്മിംഗ്ബേഡ് വടക്കൻ ബജാ കാലിഫോർണിയയിലും തെക്കൻ കാലിഫോർണിയയിലും മാത്രം വളർത്തപ്പെട്ടു. പസഫിക് തീരം, ഉൾനാടൻ മരുഭൂമികൾ എന്നിവിടങ്ങളിലെ റെസിഡൻഷ്യൽ ഏരിയകളിൽ പൂമ്പൊടിയുടെയും തേനിന്റെയും ഉറവിടങ്ങൾ വിപുലീകൃതമാക്കുന്നതിലൂടെ സ്പീഷീസുകളുടെ ബ്രീഡിംഗ് പരിധി വിപുലീകരിക്കാൻ സഹായകമായി. അന്ന'സ് ഹമ്മിംങ്ബേർഡ് 3.9 മുതൽ 4.3 വരെ (9.9 to 10.9 cm) നീളം കാണപ്പെടുന്നു.
ഡാര ടോറസ്
12 തവണ ഒളിമ്പിക് മെഡൽ ജേതാവും മൂന്ന് മത്സരങ്ങളിൽ മുൻ ലോക റെക്കോർഡ് ഉടമയുമായ ഒരു അമേരിക്കൻ മുൻ മത്സര നീന്തൽ താരമാണ് ഡാര ഗ്രേസ് ടോറസ് (ജനനം: ഏപ്രിൽ 15, 1967). അഞ്ച് ഒളിമ്പിക് ഗെയിമുകളിൽ (1984, 1988, 1992, 2000, 2008) അമേരിക്കൻ ഐക്യനാടുകളെ പ്രതിനിധീകരിച്ച ആദ്യത്തെ നീന്തൽക്കാരിയാണ് ടോറസ്. 41 ആം വയസ്സിൽ യുഎസ് ഒളിമ്പിക് ടീമിൽ സ്ഥാനം നേടുന്ന ഏറ്റവും പ്രായം കൂടിയ നീന്തൽക്കാരിയാണ്. 2008-ലെ സമ്മർ ഒളിമ്പിക്സിൽ 50 മീറ്റർ ഫ്രീസ്റ്റൈൽ, 4 × 100 മീറ്റർ മെഡ്‌ലി റിലേ, 4 × 100 മീറ്റർ ഫ്രീസ്റ്റൈൽ റിലേ എന്നിവയിൽ മത്സരിച്ചു, മൂന്ന് ഇനങ്ങളിലും വെള്ളി മെഡലുകൾ നേടി.
ടോറസ് ആകെ 12 ഒളിമ്പിക് മെഡലുകൾ നേടിയിട്ടുണ്ട് (നാല് സ്വർണം, നാല് വെള്ളി, നാല് വെങ്കലം), ഏറ്റവും കൂടുതൽ ഒളിമ്പിക് വനിതാ നീന്തൽ മെഡലുകൾ നേടിയ മൂന്ന് വനിതകളിൽ ഒരാളാണ് ഡാര. സഹ അമേരിക്കക്കാരായ ജെന്നി തോംസൺ, നതാലി കൗലിൻ എന്നിവരാണ് മറ്റുള്ളവർ. 2000-ലെ സമ്മർ ഒളിമ്പിക്സിൽ ടോറസ് അഞ്ച് മെഡലുകൾ നേടി. 33 ആം വയസ്സിൽ, 2000-ലെ യുഎസ് ഒളിമ്പിക് നീന്തൽ ടീമിലെ ഏറ്റവും പ്രായം കൂടിയ അംഗമായിരുന്നു. മത്സരിച്ച അഞ്ച് ഒളിമ്പിക്സുകളിൽ ഓരോന്നിലും കുറഞ്ഞത് ഒരു മെഡലെങ്കിലും അവർ നേടിയിട്ടുണ്ട്. അഞ്ച് വ്യത്യസ്ത ഗെയിമുകളിൽ മെഡലുകൾ നേടുന്ന ചുരുക്കം ഒളിമ്പ്യന്മാരിൽ ഒരാളായി അവർ മാറി.
ആദ്യകാലജീവിതം
1967 ഏപ്രിൽ 15 ന് കാലിഫോർണിയയിലെ ലോസ് ഏഞ്ചൽസിലെ ഒരു കുടുംബത്തിൽ എഡ്വേഡ് ടോറസിന്റെയും മേരിലു കൗഡറിന്റെയും മകളായി ടോറസ് ജനിച്ചു. ഒരു റിയൽ എസ്റ്റേറ്റ് ഡവലപ്പറും കാസിനോ ഉടമയുമായിരുന്ന അവരുടെ പിതാവ് യഥാർത്ഥത്തിൽ ക്യൂബയിൽ നിന്നുള്ളയാളും മാതാവ് മേരിലു മുൻ അമേരിക്കൻ മോഡലുമായിരുന്നു. ടോറസ് കാലിഫോർണിയയിലെ ബെവർലി ഹിൽസിലാണ് വളർന്നത്. മാതാപിതാക്കളുടെ ആറ് മക്കളിൽ അഞ്ചാമത്തെയാളും രണ്ട് പെൺകുട്ടികളിൽ മൂത്തവളും ആയിരുന്നു അവർ. ഏഴുവയസ്സുള്ളപ്പോൾ, നീന്തൽ‌ പരിശീലനത്തിനായി അവരുടെ കമ്മ്യൂണിറ്റി വൈഎംസി‌എയിൽ ചേർന്നുകൊണ്ട് അവരുടെ മൂത്ത സഹോദരന്മാരുടെ പാത പിന്തുടർന്നു. പരിശീലനത്തിനായി കൽവർ സിറ്റിയിലെ നീന്തൽ ക്ലബ്ബിൽ ചേർന്നു. പതിനാലാം വയസ്സിൽ, 50-യാർഡ് ഫ്രീസ്റ്റൈലിൽ ദേശീയ ഓപ്പൺ ചാമ്പ്യൻഷിപ്പ് നേടുന്നതിനു സാധിച്ചു. അന്നത്തെ നിലവിലെ ചാമ്പ്യനായിരുന്ന കോളേജ് ജൂനിയറായ ജിൽ സ്റ്റെർക്കലിനെയാണ് പരാജയപ്പെടുത്തിയത്.
വെസ്റ്റ്‌ലേക്ക് സ്‌കൂൾ ഫോർ ഗേൾസിൽ (ഇപ്പോൾ ഹാർവാർഡ്-വെസ്റ്റ്‌ലേക്ക് സ്‌കൂൾ) നിന്ന് വിദ്യാഭ്യാസം നേടി. ഏഴാം ക്ലാസ് മുതൽ ഹൈസ്‌കൂളിലെ രണ്ടാം വർഷം വരെ കോച്ച് ഡാർലിൻ ബൈബിളിന് കീഴിലുള്ള വെസ്റ്റ്‌ലെക്ക് നീന്തൽ ടീമിനായി മത്സരിച്ചു. വെസ്റ്റ്‌ലെക്ക് ബാസ്‌ക്കറ്റ്ബോൾ, ജിംനാസ്റ്റിക്സ്, വോളിബോൾ ടീമുകളിലും അവർ അംഗമായിരുന്നു. 1983–84 ഹൈസ്‌കൂൾ ജൂനിയർ വർഷത്തിൽ, കാലിഫോർണിയയിലെ മിഷൻ വിജോയിലെ മിഷൻ വിജോ നാഡഡോറസിനായി നീന്താൻ അവർ വീട്ടിൽ നിന്ന് പുറപ്പെട്ടു. പരിശീലകനായ മാർക്ക് ഷുബെർട്ടിന്റെ കീഴിൽ ആദ്യത്തെ ഒളിമ്പിക്‌സിനായി പരിശീലനം നേടി. 1984-ലെ ഒളിമ്പിക്സിന് ശേഷം 1985-ൽ ടോറസ് വെസ്റ്റ്ലേക്ക് സ്കൂളിൽ നിന്ന് ബിരുദം നേടി.
കോളേജ് നീന്തൽ ജീവിതം
ഫ്ലോറിഡയിലെ ഗെയ്‌നെസ്‌വില്ലിലുള്ള ഫ്ലോറിഡ സർവകലാശാലയിൽ ചേരാൻ ടോറസ് അത്ലറ്റിക് സ്‌കോളർഷിപ്പ് സ്വീകരിച്ചു. അവിടെ 1986 മുതൽ 1989 വരെ കോച്ച് റാണ്ടി റീസിനു കീഴിൽ നാഷണൽ കൊളീജിയറ്റ് അത്‌ലറ്റിക് അസോസിയേഷൻ (എൻ‌സി‌എ‌എ) അയോണിലെ ഫ്ലോറിഡ ഗേറ്റേഴ്സ് നീന്തൽ, ഡൈവിംഗ് ടീമിനായി നീന്തി. ഗേറ്റർ നീന്തൽക്കാരിയായ നാലുവർഷത്തിൽ ടോറസ് ഒമ്പത് തെക്കുകിഴക്കൻ കോൺഫറൻസ് (എസ്ഇസി) വ്യക്തിഗത ചാമ്പ്യൻഷിപ്പുകൾ നേടിയതിൽ 50-യാർഡ് ഫ്രീസ്റ്റൈൽ (1987, 1988, 1989), 100-യാർഡ് ഫ്രീസ്റ്റൈൽ (1987, 1988, 1989), 200 യാർഡ് ഫ്രീസ്റ്റൈൽ (1987), 100-യാർഡ് ബട്ടർഫ്ലൈ (1988, 1989) എന്നിവ ഉൾപ്പെടുന്നു. ഗേറ്റേഴ്സ് എസ്‍ഇസി ചാമ്പ്യൻഷിപ്പ് റിലേ ടീമുകളിൽ 12-ാമത്തെ അംഗമായിരുന്നു. ടോറസ് 1988-ൽ മൂന്ന് എൻ‌സി‌എ‌എ വ്യക്തിഗത ദേശീയ ചാമ്പ്യൻഷിപ്പുകൾ (50-യാർഡ് ഫ്രീസ്റ്റൈൽ, 100-യാർഡ് ഫ്രീസ്റ്റൈൽ, 100-യാർഡ് ബട്ടർഫ്ലൈ) നേടി. 1986-ൽ 400 യാർഡ് ഫ്രീസ്റ്റൈൽ റിലേ ഉൾപ്പെടെ ഗേറ്റേഴ്സ് എൻ‌സി‌എ‌എ ചാമ്പ്യൻ‌ഷിപ്പ് റിലേ ടീമുകളിൽ ആറ് അംഗങ്ങളിലൊരാൾ ആയിരുന്നു. 200-യാർഡ്, 400-യാർഡ് മെഡ്‌ലി റിലേകളും 1988-ൽ 400-യാർഡ് ഫ്രീസ്റ്റൈൽ റിലേയും; 1989-ൽ 200-യാർഡ്, 400-യാർഡ് മെഡ്‌ലി റിലേകൾ ഉൾപ്പെടുന്നു. 1988-ൽ എസ്ഇസി അത്‌ലറ്റ് ഓഫ് ദി ഇയർ, 1987 ലും 1989 ലും എസ്ഇസി വനിതാ നീന്തൽ, കൂടാതെ 28 ഓൾ-അമേരിക്കൻ നീന്തൽ ബഹുമതികൾ നേടി. ടോറസ് ഫ്ലോറിഡയിൽ വോളിബോൾ പഠിക്കുകയും എൻ‌സി‌എ‌എയുടെ കീഴിലുള്ള നീന്തലിനെക്കുറിച്ച് സമഗ്രമായി പഠിച്ചതിന് ശേഷം കോളേജ് കരിയറിന്റെ അഞ്ചാം വർഷത്തിൽ സ്പോർട്ട്സിൽ പങ്കെടുത്തു.
1990 ൽ ടെലികമ്മ്യൂണിക്കേഷനിൽ ബിരുദം നേടിയ ടോറസ് 1999-ൽ ഫ്ലോറിഡ യൂണിവേഴ്സിറ്റി അത്‌ലറ്റിക് ഹാൾ ഓഫ് ഫെയിമിൽ "ഗേറ്റർ ഗ്രേറ്റ്" ആയി തിരഞ്ഞെടുക്കപ്പെട്ടു. 2013 നവംബറിൽ, അത്‌ലറ്റിക് യോഗ്യതയുടെ അവസാന സ്കൂൾ വർഷത്തിന്റെ 25-ാം വാർഷികത്തിൽ ആറ് വിശിഷ്ട മുൻ വിദ്യാർത്ഥി-അത്‌ലറ്റുകൾക്ക് വർഷം തോറും സമ്മാനിക്കുന്ന 2014-ലെ എൻ‌സി‌എ‌എ സിൽ‌വർ‌ വാർ‌ഷിക അവാർ‌ഡിന് അർഹയായി.
1984, 1988 and 1992 ഒളിമ്പിക്സ്
ലോസ് ഏഞ്ചൽസിൽ നടന്ന 1984-ലെ സമ്മർ ഒളിമ്പിക്സിൽ, യുഎസ് വനിതകളുടെ 4 × 100 മീറ്റർ ഫ്രീസ്റ്റൈൽ റിലേ ടീമിലെ അംഗമായിരുന്നു ടോറസ്. ആദ്യ റൗണ്ട് യോഗ്യതാ ഹീറ്റ്സിൽ നീന്തുകയും ഇവന്റ് ഫൈനലിൽ സ്വർണ്ണ മെഡൽ നേടുകയും ചെയ്തു. ആ ഫൈനലിൽ ജേതാക്കളായ നാൻസി ഹോഗ്സ്ഹെഡ്, ജെന്ന ജോൺസൺ, കാരി സ്റ്റെയ്ൻ‌സിഫർ എന്നിവരും ഉൾപ്പെടുന്നു ജിൽ സ്റ്റെർക്കലും മേരി വെയ്റ്റും രണ്ടാം റൗണ്ട് യോഗ്യതാ ഹീറ്റ്സിൽ നീന്തി.
ദക്ഷിണ കൊറിയയിലെ സിയോളിൽ 1988-ലെ സമ്മർ ഒളിമ്പിക്സിന് ടോറസ് യുഎസ് ഒളിമ്പിക് വനിതാ ടീമിലേക്ക് ഒരു വ്യക്തിഗത ഇവന്റിലും രണ്ട് റിലേ ഇനങ്ങളിലും യോഗ്യത നേടി. 4 × 100 മീറ്റർ ഫ്രീസ്റ്റൈൽ റിലേ ഫൈനലിൽ മൂന്നാം സ്ഥാനക്കാരായ യുഎസ് വനിതാ ടീമിനായി നീന്തുന്നതിനായി ടോറസ് സഹതാരങ്ങളായ മിറ്റ്സി ക്രെമെർ, ലോറ വാക്കർ, മേരി വെയ്റ്റ് എന്നിവരോടൊപ്പം വെങ്കല മെഡൽ നേടി. പ്രാഥമിക ഹീറ്റ്സിൽ രണ്ടാം സ്ഥാനക്കാരായ യുഎസ് ടീമിനായി 4 × 100 മീറ്റർ മെഡ്‌ലി റിലേയുടെ ഫ്രീസ്റ്റൈൽ ലെഗ് നീന്തുന്നതിനുള്ള വെള്ളി മെഡലും അവർ നേടി. പക്ഷേ ഫൈനലിലെത്തിയില്ല.. വ്യക്തിഗതമായി, ടോറസ് 100 മീറ്റർ ഫ്രീസ്റ്റൈൽ ഇനത്തിന്റെ ഫൈനലിൽ ഏഴാം സ്ഥാനത്തെത്തി.
ബാഴ്‌സലോണയിൽ നടന്ന 1992-ലെ സമ്മർ ഒളിമ്പിക്‌സിനുള്ള ഒരൊറ്റ മത്സരത്തിൽ ടോറസ് യുഎസ് ഒളിമ്പിക് വനിതാ ടീമിലേക്ക് യോഗ്യത നേടി. വിജയിച്ച യുഎസ് ടീമിനായി 4 × 100 മീറ്റർ ഫ്രീസ്റ്റൈൽ റിലേയുടെ രണ്ടാം പാദത്തിൽ നീന്തിക്കയറി. അതിൽ നിക്കോൾ ഹെയ്‌സ്‌ലെറ്റ്, ഏഞ്ചൽ മാർട്ടിനോ, ജെന്നി തോംസൺ എന്നിവരും ഉൾപ്പെടുന്നു. കൂടാതെ ഇവന്റ് ഫൈനലിലും ആദ്യ റൗണ്ട് യോഗ്യതാ ഹീറ്റ്സിലും അവരുടെ പരിശ്രമത്തിന് ഒരു സ്വർണ്ണ മെഡൽ നേടി.
ആദ്യ തിരിച്ചുവരവ്: 2000-ലെ ഒളിമ്പിക്സ്
മത്സര നീന്തലിൽ നിന്ന് ഏഴ് വർഷത്തിന് ശേഷം ടോറസ് 1999-ൽ കോച്ച് റിച്ചാർഡ് ക്വിക്ക് മാർഗനിർദേശപ്രകാരം ഒളിമ്പിക് തിരിച്ചുവരവിന് പരിശീലനം തുടങ്ങി. സിഡ്നിയിൽ 2000-ലെ സമ്മർ ഒളിമ്പിക്സിൽ അഞ്ച് മെഡലുകൾ നേടുകയും യുഎസ് ഒളിമ്പിക് വനിതാ ടീമിന്റെ രണ്ട് പ്രധാന റിലേ മത്സരങ്ങൾ അവർ മികച്ചതാക്കുകയും ചെയ്തു. 4 × 100 മീറ്റർ ഫ്രീസ്റ്റൈൽ റിലേയിൽ ഫൈനലിൽ വിജയിച്ച യുഎസ് വനിതാ ടീമിനായി രണ്ടാം പാദം നീന്തി. അതിൽ ആമി വാൻ ഡൈക്കൻ, കോർട്ട്നി ഷീലി, ജെന്നി തോംസൺ എന്നിവർ ഉൾപ്പെട്ടിരുന്നു. ഫൈനലിൽ 4 × 100 മീറ്റർ മെഡ്‌ലി റിലേയിൽ വിജയിച്ച യുഎസ് ടീമിനെ നങ്കൂരമിട്ടതിന് ടോറസ് ഫൈനലിൽ ടീമംഗങ്ങളായ ബി.ജെ. ബെഡ്ഫോർഡ്, മേഗൻ ക്വാൻ, ജെന്നി തോംസൺ എന്നിവർക്കൊപ്പം രണ്ടാമത്തെ സ്വർണ്ണ മെഡൽ നേടി. വ്യക്തിഗതമായി, ടോറസ് വെങ്കല മെഡലുകളും നേടി. വ്യക്തിഗത ഇനങ്ങളിൽ അവരുടെ ആദ്യ ഒളിമ്പിക് മെഡലുകൾ - ഓരോ 50 മീറ്റർ ഫ്രീസ്റ്റൈലിലും, 100 മീറ്റർ ബട്ടർഫ്ലൈയിലും 100 മീറ്റർ ഫ്രീസ്റ്റൈലിലും ആയിരുന്നു. അവസാന മത്സരത്തിൽ മൂന്നാം സ്ഥാനത്തേക്ക് ടീം അംഗവും എതിരാളിയുമായ ജെന്നി തോംസണെ സമനിലയിൽ തളച്ചു. 33 വയസ്സുള്ളപ്പോൾ, നീന്തലിൽ ഒളിമ്പിക് മെഡൽ നേടിയ ഏറ്റവും പ്രായം കൂടിയ വനിതയായി ടോറസ് മാറി. യുഎസ് ഒളിമ്പിക് നീന്തൽ ടീമിലെ ഏറ്റവും പ്രായം കൂടിയ അംഗമായിരുന്നു അവർ. എന്നാൽ മറ്റേതൊരു യുഎസ് ടീം അംഗത്തേക്കാളും കൂടുതൽ മെഡലുകൾ (അഞ്ച്) നേടി.
രണ്ടാമത്തെ തിരിച്ചുവരവ്: 2008-ലെ ഒളിമ്പിക്സ്
2007 ഓഗസ്റ്റ് 1 ന്, 40 വയസ്സുള്ളപ്പോൾ, ആദ്യത്തെ കുഞ്ഞിനെ പ്രസവിച്ച് 16 മാസം കഴിഞ്ഞപ്പോൾ, ടോറസ് ഇൻഡ്യാനപൊളിസിലെ യുഎസ് നാഷണലിൽ 100 മീറ്റർ ഫ്രീസ്റ്റൈൽ നേടി. ഓഗസ്റ്റ് 4 ന് 50 മീറ്റർ ഫ്രീസ്റ്റൈലിൽ 24.53 സെക്കൻഡിൽ ഒരു പുതിയ അമേരിക്കൻ റെക്കോർഡ് സ്ഥാപിച്ചു. 2000-ലെ സമ്മർ ഒളിമ്പിക്സിൽ സ്ഥാപിച്ച 24.63 സെക്കൻഡിൽ സ്വന്തം റെക്കോർഡ് തകർത്തു. തന്റെ പ്രാരംഭ അമേരിക്കൻ റെക്കോർഡ് 1.62 സെക്കൻഡ് കുറച്ചു. ടോറസ് 50 മീറ്റർ ഫ്രീസ്റ്റൈലിൽ 10 തവണ സ്വന്തം അമേരിക്കൻ റെക്കോർഡ് തകർക്കുകയോ താഴ്ത്തുകയോ ചെയ്തു. ഏത് ഇവന്റിലും ഏതൊരു അമേരിക്കൻ നീന്തൽക്കാരനും നേടുന്ന ഏറ്റവും അധികമായ റെക്കോർഡ് ആണ്.
2008-ലെ യു‌എസ് ഒളിമ്പിക് ട്രയൽ‌സിൽ‌, ടോറസ് പൂളിലേക്ക് മടങ്ങി. തന്റെ അഞ്ചാമത്തെ ഒളിമ്പിക് ഗെയിംസിൽ 41 ആം വയസ്സിൽ സ്ഥാനം നേടാൻ യോഗ്യത നേടി. ഈ പ്രായത്തിൽ യോഗ്യത നേടുന്ന ആദ്യത്തേ അമേരിക്കൻ വനിതാ നീന്തൽ‌ക്കാരിയായിരുന്നു ടോറസ്. ചരിത്രത്തിലെ ഏറ്റവും പ്രായം കൂടിയ യുഎസ് ഒളിമ്പിക് നീന്തൽ താരവും അഞ്ച് ഒളിമ്പിക് ഗെയിംസിൽ പങ്കെടുത്ത ആദ്യത്തെ അമേരിക്കൻ നീന്തൽ താരവുമായി അവർ മാറി.
ട്രയൽസിൽ 50 മീറ്റർ ഫ്രീസ്റ്റൈലിൽ ഇവന്റ് ഫൈനലിന് യോഗ്യത നേടിയ അവർ സെമിഫൈനലിൽ 24.38 സെക്കൻഡ് സമയം കൊണ്ട് അമേരിക്കൻ റെക്കോർഡ് തകർത്തു. 50 മീറ്റർ ഫൈനലിൽ ഒമ്പതാം തവണയും അവർ ആ റെക്കോർഡ് തകർത്തു 24.25 സെക്കൻഡിൽ സ്ഥാപിക്കുകയും ഈ ഇനത്തിൽ അമേരിക്കൻ വനിതാ സ്ഥാനം നേടുകയും ചെയ്തു. ടോറസ് 100 മീറ്റർ ഫ്രീസ്റ്റൈലിലും യോഗ്യത നേടി. എന്നാൽ പിന്നീട് 50 മീറ്റർ ഫ്രീസ്റ്റൈൽ, 4 × 100 മീറ്റർ റിലേ ഇവന്റുകളിൽ ശ്രദ്ധ കേന്ദ്രീകരിക്കുന്നതിനായി വ്യക്തിഗത 100 മീറ്റർ ഫ്രീസ്റ്റൈൽ ഇവന്റിൽ നിന്ന് പിന്മാറി. ജൂലൈ 30 ന് സിംഗപ്പൂരിൽ നടന്ന യുഎസ് നീന്തൽ ടീമിന്റെ അവസാന പരിശീലനത്തിൽ ടോറസ്, അമണ്ട ബിയേർഡ്, നതാലി കോഫ്‌ലിൻ എന്നിവർ യുഎസ് ഒളിമ്പിക് വനിതാ നീന്തൽ ടീമിന്റെ ക്യാപ്റ്റന്മാരായി തിരഞ്ഞെടുക്കപ്പെട്ടു.
പ്രകടനം വർദ്ധിപ്പിക്കുന്ന മരുന്നുകൾ കഴിക്കാമെന്ന ഊഹോപോഹങ്ങൾ മുൻ‌കൂട്ടി ഇല്ലാതാക്കുന്നതിനായി യു‌എസ് ആന്റി-ഡോപ്പിംഗ് ഏജൻസി ഒരു പുതിയ മെച്ചപ്പെടുത്തിയ മയക്കുമരുന്ന് പരിശോധന പ്രോഗ്രാമിനായി ടോറസ് സന്നദ്ധയായി. “എനിക്ക് ഒരു തുറന്ന പുസ്തകമാകണം”, അവർ പറഞ്ഞു. "എനിക്ക് 41 വയസാണെന്ന് ആളുകൾ അറിയണമെന്ന് ഞാൻ ആഗ്രഹിക്കുന്നു. ഞാൻ ശരിയായി ചെയ്യുന്നു. ഞാൻ ശുദ്ധയാണ്." പരിശീലകനായ മൈക്കൽ ലോബെർഗ്, ഒരു സ്പ്രിന്റ് കോച്ച്, ഒരു കൈറോപ്രാക്റ്റർ, രണ്ട് മസ്യൂസുകൾ എന്നിവരുടെ പരിശീലന ടീമിനെ നിയോഗിച്ചതിനു പുറമേ, ടോറസ് പ്രതിരോധക്ഷമതയുള്ള പരിശീലകരെ ഉപയോഗിച്ചു. തുടർച്ചയായ വിജയത്തിനായി അവരെ "രഹസ്യ ആയുധം" എന്ന് വിളിച്ചു. അവരുടെ കോർപ്പറേറ്റ് സ്പോൺസർമാരായ സ്പീഡോ, ടൊയോട്ട, ബ്ലൂംബെർഗ് എൽ.പി. എന്നിവർ പ്രതിവർഷം 100,000 ഡോളർ പരിശീലനച്ചെലവ് ഭാഗികമായി നൽകി.
“ഈ പ്രകടനം കായികരംഗത്തെ എക്കാലത്തെയും വലിയ പ്രകടനങ്ങളുമായി മുന്നേറുന്നുവെന്ന് ഞാൻ കരുതുന്നു ... ഇത് മൈക്കൽ ഫെൽപ്സ്, മൈക്കൽ ജോർദാൻ, ടൈഗർ വുഡ്സ് എന്നിവരുടെ റാങ്കുകളിൽ ഇടംപിടിക്കുന്നു. ടോറസിന്റെ പരിശീലകനായ മൈക്കൽ ലോഹ്ബർഗ് തന്റെ 41 ആം വയസ്സിൽ മൂന്ന് ഒളിമ്പിക് വെള്ളി മെഡലുകൾ നേടിയതിനെക്കുറിച്ച് ചർച്ച ചെയ്തു.
ബീജിംഗിൽ നടന്ന 2008-ലെ സമ്മർ ഒളിമ്പിക്സിൽ ടോറസ് 4 × 100 മീറ്റർ ഫ്രീസ്റ്റൈൽ റിലേയിൽ രണ്ടാം സ്ഥാനത്തുള്ള യുഎസ് ടീമിന്റെ ആങ്കർ നീന്തൽക്കാരിയായി വെള്ളി മെഡൽ നേടി. അഞ്ച് ശ്രമങ്ങളിൽ ഇത് അഞ്ചാം തവണയാണ് 4 × 100 മീറ്റർ ഫ്രീസ്റ്റൈൽ റിലേയിൽ ഒളിമ്പിക് മെഡൽ നേടിയത്. അമേരിക്കൻ റിലേ ടീമിന്റെ രണ്ടാം സ്ഥാനം നേടിയതോടെ, ഒളിമ്പിക് ചരിത്രത്തിൽ മെഡൽ നേടുന്ന ഏറ്റവും പ്രായം കൂടിയ നീന്തൽ താരമായി അവർ മാറി. 1908-ലെ സമ്മർ ഒളിമ്പിക്സ് സമയത്ത് 38 വയസുള്ള ബ്രിട്ടീഷ് നീന്തൽ താരം വില്യം റോബിൻസണെ മറികടന്നു..
2008 ഓഗസ്റ്റ് 17 ന് 50 മീറ്റർ ഫ്രീസ്റ്റൈലിൽ വെള്ളി മെഡൽ നേടി. പുതിയ അമേരിക്കൻ റെക്കോർഡ് സമയം 24.07 സെക്കൻഡിൽ ഫിനിഷ് ചെയ്തു. വിജയിയായ ബ്രിട്ട സ്റ്റെഫെന് പിന്നിൽ സെക്കൻഡിൽ നൂറിലൊന്ന് (0.01) സമയമെടുത്തു. അവരുടെ രണ്ടാം സ്ഥാന സമയം ഒരു പുതിയ അമേരിക്കൻ റെക്കോർഡായിരുന്നു. യുഎസ് ഒളിമ്പിക് ട്രയൽ‌സിൽ നീന്തുന്നതിനേക്കാൾ ഒരു സെക്കൻഡിൽ 0.18 വേഗത്തിൽ നീന്തി. മുപ്പത്തിയഞ്ച് മിനിറ്റിനുശേഷം, 4 × 100 മീറ്റർ മെഡ്‌ലി റിലേയിൽ രണ്ടാം സ്ഥാനക്കാരായ യുഎസ് ടീമിനായി ഫ്രീസ്റ്റൈൽ ആങ്കർ ലെഗ് നീന്തുന്ന മറ്റൊരു വെള്ളി മെഡൽ നേടി. 4 × 100 മെഡ്‌ലി റിലേയിൽ (52.27 സെക്കൻഡ്) അവരുടെ സമയം റിലേ ചരിത്രത്തിലെ ഏറ്റവും വേഗതയേറിയ 100 മീറ്റർ ഫ്രീസ്റ്റൈൽ സമയമായിരുന്നു. വനിതകളുടെ 100 മീറ്റർ ഫ്രീസ്റ്റൈലിനുള്ള അമേരിക്കൻ റെക്കോർഡ് 2008 ഓഗസ്റ്റ് വരെ 53.39 സെക്കൻഡായിരുന്നു. ഇത് ടോറസിന്റെ സമയം ഒരു സെക്കൻഡിൽ കൂടുതൽ വേഗത്തിലാക്കി. ടോറസിന്റെ 12 ഒളിമ്പിക് മെഡലുകൾ 2004-ൽ സഹ അമേരിക്കൻ ജെന്നി തോംസൺ സ്ഥാപിച്ച ഒരു വനിതാ ഒളിമ്പിക് നീന്തൽ താരത്തിന്റെ എക്കാലത്തെയും മെഡൽ റെക്കോർഡാണ്. അമേരിക്കൻ നതാലി കൗലിൻ 2012-ൽ റെക്കോർഡ് സമമാക്കി.
പരിണതഫലവും വിരമിക്കലും
2009-ലെ യുഎസ് ദേശീയ ചാമ്പ്യൻഷിപ്പിൽ, ടോറസ് 50 മീറ്റർ ഫ്രീസ്റ്റൈൽ നേടി. ലോകത്തിലെ ഏറ്റവും മികച്ച നാലാമത്തെ തവണ (24.42), കൂടാതെ 50 മീറ്റർ ബട്ടർഫ്ലൈയിലും അവർ സ്ഥാനം നേടി. 2009 ലെ ലോക ചാമ്പ്യൻഷിപ്പിൽ പങ്കെടുക്കാൻ ആ മത്സരങ്ങൾ അവരെ യോഗ്യയാക്കി. 1986 ന് ശേഷം ആദ്യമായാണ് ടോറസ് ലോക ചാമ്പ്യൻഷിപ്പിൽ പങ്കെടുക്കുന്നത്; 50 മീറ്റർ ഫ്രീസ്റ്റൈലിൽ എട്ടാം സ്ഥാനത്തെത്തിയ അവർ 50 മീറ്റർ ബട്ടർഫ്ലൈയിൽ യോഗ്യത നേടുന്നതിനപ്പുറം മുന്നേറിയില്ല.
അവരുടെ ഒരു കാൽമുട്ടിന്റെ പുനർനിർമാണ ശസ്ത്രക്രിയയെത്തുടർന്ന്, 2012-ലെ സമ്മർ ഒളിമ്പിക്സിൽ മത്സരിക്കുക എന്ന ലക്ഷ്യത്തോടെ അവർ പരിശീലനം ആരംഭിച്ചു. 2012-ലെ യുണൈറ്റഡ് സ്റ്റേറ്റ്സ് ഒളിമ്പിക് ട്രയൽസിൽ 50 മീറ്റർ ഫ്രീസ്റ്റൈലിന്റെ ഫൈനലിൽ നാലാം സ്ഥാനവും വിജയിയായ ജെസീക്ക ഹാർഡിക്ക് പിന്നിൽ ഒരു സെക്കൻഡിൽ 0.32 ഉം സെക്കൻഡ് ക്വാളിഫയറായ കാര ലിൻ ജോയ്‌സിന് പിന്നിൽ 0.09 ഉം എത്തി. ഓരോ ട്രയൽസ് ഇവന്റിലെയും മികച്ച രണ്ട് ഫിനിഷർമാർ മാത്രമാണ് 2012 യുഎസ് ഒളിമ്പിക് ടീമിന് യോഗ്യത നേടിയത്, അതിന്റെ ഫലമായി ടോറസ് തന്റെ ഒളിമ്പിക് കരിയർ അവസാനിപ്പിച്ചു. 2012 ട്രയലുകൾക്ക് ശേഷം ടോറസ് മത്സര നീന്തലിൽ നിന്ന് വിരമിക്കൽ പ്രഖ്യാപിച്ചു. 12 ഒളിമ്പിക് മെഡലുകളുമായി കരിയർ അവസാനിപ്പിച്ചു. 1984 മുതൽ 2008 വരെ 24 വർഷവും അഞ്ച് ഒളിമ്പിക് ഗെയിമുകളും (1984, 1988, 1992, 2000, 2008) ആണ് അവരുടെ ഒളിമ്പിക് ജീവിതം.
2004-ൽ സതേൺ കാലിഫോർണിയ ജൂത സ്പോർട്സ് ഹാൾ ഓഫ് ഫെയിമിൽ അവരെ ഉൾപ്പെടുത്തി.
നീന്തലിന് പുറത്തുള്ള ജീവിതം
അമേരിക്കൻ നെറ്റ്‌വർക്കുകളായ എൻ‌ബി‌സി, ഇ‌എസ്‌പി‌എൻ, ടി‌എൻ‌ടി, ഒ‌എൽ‌എൻ, ഫോക്സ് ന്യൂസ് ചാനൽ എന്നിവയുടെ റിപ്പോർട്ടറായും അനൗൺ‌സറായും ടോറസ് ടെലിവിഷനിൽ പ്രവർത്തിച്ചിട്ടുണ്ട്. കൂടാതെ റിസോർട്ട് സ്പോർട്സ് നെറ്റ്‌വർക്കിലെ ക്ലബ് ഹൗസ് എന്ന ഗോൾഫ് ഷോയും നടത്തി. 1994-ലെ പതിപ്പിൽ പ്രത്യക്ഷപ്പെട്ട സ്പോർട്സ് ഇല്ലസ്ട്രേറ്റഡ് സ്വിംസ്യൂട്ട് ലക്കത്തിൽ നീന്തൽ വസ്ത്രം ധരിച്ച ആദ്യത്തെ എലൈറ്റ് നീന്തൽ താരമായിരുന്നു അവർ. 2005-ൽ ഇന്റർനാഷണൽ ജൂത സ്പോർട്സ് ഹാൾ ഓഫ് ഫെയിമിൽ അവരെ ഉൾപ്പെടുത്തി.
1992 ന് ശേഷം കായിക നിർമ്മാതാവ് ജെഫ് ഗോവനെ വിവാഹം കഴിക്കുകയും വിവാഹമോചനം നേടുകയും ചെയ്തു. 2000 ന് ശേഷം, ഇസ്രായേലി സർജനായ ഇറ്റ്ഷാക്ക് ഷാഷയെ (അവരുടെ സ്വന്തം പിതാവ് ജൂതനായിരുന്നു) വിവാഹം കഴിക്കുന്നതിന് മുമ്പ് അവർ യഹൂദമതത്തിലേക്ക് പൂർണ്ണമായും പരിവർത്തനം ചെയ്തു (അവർ ഇതിനകം പകുതി ജൂതനായിരുന്നു). ടോറസും ഷാഷയും പിന്നീട് വിവാഹമോചനം നേടി. ഷാഷയുമായുള്ള ബന്ധം വേർപെടുത്തിയതിനുശേഷം ടോറസും പ്രത്യുൽപാദന എൻ‌ഡോക്രൈനോളജിസ്റ്റുമായ ഡേവിഡ് ഹോഫ്മാനും ഡേറ്റിംഗ് ആരംഭിച്ചു. അവർ 2006-ൽ ജനിച്ച ടെസ്സ ഗ്രേസ് ടോറസ്-ഹോഫ്മാന്റെ മാതാപിതാക്കളായി. അവരുടെ മകളുടെ ജനനത്തിനുശേഷം, മാസ്റ്റേഴ്സ് നീന്തൽക്കാരിയായ ഹോഫ്മാൻ വീണ്ടും പരിശീലനം ആരംഭിക്കാൻ അവരെ പ്രേരിപ്പിച്ചു.
നിരവധി വർഷങ്ങളായി പങ്കെടുത്ത ക്യാൻസർ ഗവേഷണത്തിനായി ഫണ്ട് സ്വരൂപിക്കുന്ന ഒരു ചാരിറ്റബിൾ ഓർഗനൈസേഷനായ സ്വിം അക്രോസ് അമേരിക്കയുടെ മുതിർന്ന സെലിബ്രിറ്റി നീന്തൽക്കാരിയാണ് ടോറസ്. അവർ രണ്ട് പുസ്തകങ്ങളുടെ രചയിതാവാണ്: Age is Just a Number: Achieve Your Dreams at Any Stage in Your Life (എലിസബത്ത് വെയിലിനൊപ്പം), Gold Medal Fitness: A Revolutionary 5-Week Program (ബില്ലി ഫിറ്റ്സ്പാട്രിക്കിനൊപ്പം).
പ്രിൻസെസ് ചാർലിൻ ഓഫ് മൊണാക്കോ എന്ന ചാരിറ്റബിൾ ഓർഗനൈസേഷൻ ഫൗണ്ടേഷന്റെ അമേരിക്കൻ ചാപ്റ്ററുമായി ടോറസ് പങ്കാളിയാണ്. അവർ ഇതിന്റെ ഡയറക്ടർ ബോർഡിൽ വൈസ് പ്രസിഡന്റായി ഇരിക്കുന്നു.
ലോക റെക്കോർഡുകൾ
Women's 50-meter freestyle
Women's 4×100-meter freestyle relay
Women's 4×100-meter medley relay
ഇന്ത്യൻ ഗ്രാൻഡ് മുഫ്തി
ഇന്ത്യയിലെ ഒരു ബറേൽവി നേതാവാണ് ഇന്ത്യൻ ഗ്രാൻഡ് മുഫ്തി (അഥവാ ഗ്രാൻഡ് മുഫ്തി ഓഫ് ഇന്ത്യ). ഇന്ത്യയിലെ ബറേൽവി വിഭാഗം മുസ്ലിംകളാണ് ഇന്ത്യൻ ഗ്രാൻഡ് മുഫ്തിയെ അവരോധിക്കുന്നത്. കാന്തപുരം എ.പി. അബൂബക്കർ മുസ്‌ലിയാരാണ് നിലവിൽ ഈ സ്ഥനത്ത് ഉള്ളത്. അതേ സമയം ഗ്രാൻഡ് മുഫ്തി എന്ന പദവിയെ ദയൂബന്ദികൾ, അഹ്‌ലെ ഹദീസുകാർ, ജമാഅത്തെ ഇസ്‌ലാമി ഹിന്ദ്, കേരള മുജാഹിദ് പ്രസ്ഥാനം, ഇ.കെ.വിഭാഗം സമസ്ത എന്നിവർ അംഗീകരിച്ചിട്ടില്ല. 2019 ഫെബ്രുവരി 24ന് ഡൽഹിയിലെ രാംലീല മൈതാനിയിൽ നടന്ന ചടങ്ങിൽ വെച്ച് ബറേൽവി സംഘടനകളാണ് കാന്തപുരത്തെ ഇന്ത്യൻ ഗ്രാൻഡ് മുഫ്തിയായി പ്രഖ്യാപിച്ചത്. വിവിധ പ്രദേശങ്ങളിൽനിന്നായി നൂറിൽ പരം നേതാക്കൾ ചടങ്ങിനെത്തിയിരുന്നു. 2018 ജൂലൈയിൽ മരണപ്പെട്ട ശൈഖ് അഖ്തർ റസാ ഖാൻ ബറേൽവി ആയിരുന്നു കാന്തപുരത്തിന്റെ മുൻഗാമി.
അവലംബങ്ങൾ
വർഗ്ഗം:ഇസ്ലാമികം വർഗ്ഗം:ആത്മീയ നേതൃസ്ഥാനങ്ങൾ
വേങ്ങര ബ്ലോക്ക് പഞ്ചായത്ത്
മലപ്പുറം ജില്ലയിലെ തിരൂർ, തിരൂരങ്ങാടി താലൂക്കുകളിലായാണ് 123.72 ചതുരശ്രകിലോമീറ്റർ വിസ്തീർണ്ണമുള്ള വേങ്ങര ബ്ളോക്ക് പഞ്ചായത്ത് സ്ഥിതി ചെയ്യുന്നത്. 1963 മെയ്മാസം 1-നാണ് വേങ്ങര ബ്ളോക്ക് പഞ്ചായത്ത് രൂപീകൃതമായത്.
വിലാസം
വേങ്ങര ബ്ലോക്ക് പഞ്ചായത്ത് വേങ്ങര - 676304 ഫോൺ‍ : 0494 2450283 ഇമെയിൽ‍ : bdovng@sancharnet.in
അവലംബം
വർഗ്ഗം: മലപ്പുറം ജില്ലയിലെ ബ്ലോക്ക് പഞ്ചായത്തുകൾ
നീൽ ഡയമണ്ട്
ഒരു അമേരിക്കൻ ഗായകനും ഗാനരചയിതാവും സംഗീതജ്ഞനുമാണ് നീൽ ലെസ്ലി ഡയമണ്ട് (ജനനം ജനുവരി 24, 1941).1960 മുതൽ സംഗീത രംഗത്തുള്ള ഡയമണ്ട് 12 കോടി ആൽബം വിറ്റുവരവോടുകൂടി ഏറ്റവുമധികം ആൽബങ്ങൾ വിറ്റഴിച്ച കലാകാരന്മാരിൽ ഒരാളാണ്.
സോംങ്ങ് റൈറ്റേഴ്സ് ഹോൾ ഓഫ് ഫെയിം റോക്ക് ആൻഡ് റോൾ ഹോൾ ഓഫ് ഫെയിം എന്നിവയിൽ ചേർക്കപ്പെട്ടിട്ടുണ്ട്.
അവലംബം
വർഗ്ഗം:ഗ്രാമി പുരസ്കാര ജേതാക്കൾ
ധ്രുവ (രാഷ്ട്രകൂട രാജാവ്)
രാഷ്ട്രകൂടരാജവംശത്തിലെ പ്രധാനിയായ ഭരണാധികാരിയായിരുന്നു ധ്രുവ അഥവാ ധ്രുവ ധരാവർഷ. ഇദ്ദേഹത്തിന്റെ കാലത്ത് രാഷ്ട്രകൂട ശക്തി ഉത്തരേന്ത്യയിലേക്കും വ്യാപിച്ചു. ഇദ്ദേഹം വിന്ധ്യ പർവ്വതം കടന്നു ഗുർജ്ജര രാജാവിനെ പരാജയപ്പെടുത്തി. സൂര്യനാഥ കാമത്തിന്റെ അഭിപ്രായത്തിൽ ധ്രുവയുടെ ഭരണകാലം 780–793 CE ആണെന്നു കാണാം. എങ്കിലും 793 വരെ ഇദ്ദേഹം രാജ്യഭരണം നിർവ്വഹിച്ചു എന്ന് ഉറപ്പാക്കാം.
അവലംബം
വർഗ്ഗം:രാഷ്ട്രകൂടരാജവംശം
നാർസിസസ് ടസെറ്റ
നാർസിസസ് ടസെറ്റ (Narcissus tazetta) പേപർവൈറ്റ്, ബഞ്ച് ഫ്ളവേഡ് നാർസിസസ്, ബഞ്ച് ഫ്ളവേഡ് ഡാഫോഡിൽ ചൈനീസ് സാക്രഡ് ലില്ലി, ക്രീം നാർസിസസ്, ജോസ് ഫ്ളവർ, പോളിയാൻതസ് നാർസിസസ് എന്നിങ്ങനെയുള്ള സാധാരണ നാമങ്ങളിൽ അറിയപ്പെടുന്ന സസ്യമാണ്. ബൾബിൽ നിന്ന് വളരുന്ന ഒരു ബഹുവർഷ അലങ്കാര സസ്യമാണിത്. നാർസിസസ് ടസെറ്റയിൽ 'Paperwhite', 'Grand Soleil d'Or' and 'Ziva' ഇവയുൾപ്പെടുന്നു. വീടിനകത്ത് ഉപയോഗിക്കുന്ന  നാർസിസസ് ടസെറ്റ ചൈനീസ് സാക്രഡ് ലില്ലി എന്നുമറിയപ്പെടുന്നു.
ഉപവിഭാഗങ്ങൾ
Six subspecies are accepted by the World Checklist of Selected Plant Families:
ബാഹ്യ ലിങ്കുകൾ
വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:ലെബനോനിലെ സസ്യജാലം വർഗ്ഗം:ചൈനയിലെ സസ്യജാലം വർഗ്ഗം:ഉദ്യാന സസ്യങ്ങൾ
ആംഗസ് ഡീറ്റൺ
സാമ്പത്തികശാസ്ത്രത്തിനുള്ള 2015-ലെ നോബേൽ പുരസ്‌കാരം നേടിയ ബ്രിട്ടീഷ് വംശജനായ അമേരിക്കൻ പ്രൊഫസർ ആണ് ആൻഗസ് ഡീറ്റൺ.(ജ:1945-സ്‌കോട്ട്‌ലൻഡിലെ എഡിൻബറോ)ഉപഭോഗം, ദാരിദ്ര്യം, ക്ഷേമം എന്നിവ സംബന്ധിച്ചുള്ള പഠനങ്ങളാണ് ഡീറ്റണെ പുരസ്‌കാരത്തിനർഹനാക്കിയത്. അദ്ദേഹത്തിന്റെ പഠനങ്ങൾ ആധുനിക സൂക്ഷ്മ, സ്ഥൂല, വികസന സാമ്പത്തികശാസ്ത്രത്തെ ഏറെ സ്വാധീനിച്ചതായി റോയൽ സ്വീഡിഷ് അക്കാദമി ഓഫ് സയൻസ് വിലയിരുത്തുന്നു.
പഠന മേഖല
ദാരിദ്ര്യം കുറയ്ക്കാനും ജീവിതനിലവാരം ഉയർത്താനും വ്യക്തികളുടെ ഉപഭോഗതാത്പര്യങ്ങൾ പഠനവിധേയമാക്കണമെന്ന് ഡീറ്റൺ സിദ്ധാന്തിച്ചു. വ്യത്യസ്ത ഉത്പന്നങ്ങൾക്കായി ഉപഭോക്താക്കൾ പണം ചെലവിടുന്ന വിധം, സമൂഹത്തിന്റെ എത്ര പണം ചെലവഴിക്കപ്പെടുന്നു, എത്ര നിക്ഷേപിക്കപ്പെടുന്നു, സമൂഹത്തിലെ ക്ഷേമവും ദാരിദ്ര്യവും എങ്ങനെ വിശകലനംചെയ്യാം എന്നിവയായിരുന്നു ഡീറ്റന്റെ പ്രധാന പഠനമേഖലകൾ.
നാഷണൽ ബോർഡ് ഓഫ് എക്സാമിനേഷൻസ്
ഇന്ത്യ ഗവൺമെന്റിന്റെ ആരോഗ്യ-കുടുംബക്ഷേമ മന്ത്രാലയത്തിന്റെ കീഴിലുള്ള ഒരു സ്വയംഭരണ സ്ഥാപനമാണ് നാഷണൽ ബോർഡ് ഓഫ് എക്സാമിനേഷൻസ് (എൻ‌ബി‌ഇ), ബിരുദാനന്തര മെഡിക്കൽ വിദ്യാഭ്യാസവും പരീക്ഷയും മാനദണ്ഡമാക്കുന്നതിനായി 1975 ൽ, ദില്ലി സൊസൈറ്റി രജിസ്ട്രേഷൻ ആക്ടിന് കീഴിൽ ഒരു സൊസൈറ്റിയായി ന്യൂഡൽഹിയിൽ ഇത് സ്ഥാപിച്ചു.
നാഷണൽ ബോർഡ് ഓഫ് എക്സാമിനേഷൻ നൽകുന്ന ബിരുദാനന്തര ബിരുദത്തെ ഡിപ്ലോമേറ്റ് ഓഫ് നാഷണൽ ബോർഡ് (ഡിഎൻ‌ബി) എന്ന് വിളിക്കുന്നു. വിവിധ സ്പെഷ്യാലിറ്റികളിലും സൂപ്പർ സ്പെഷ്യാലിറ്റികളിലും ബോർഡ് നൽകുന്ന അംഗീകൃത യോഗ്യതകളുടെ പട്ടിക ഇന്ത്യൻ സർക്കാർ അംഗീകരിച്ചിട്ടുണ്ട്, കൂടാതെ 1956 ലെ ഇന്ത്യൻ മെഡിക്കൽ കൗൺസിൽ ആക്റ്റിന്റെ ആദ്യ ഷെഡ്യൂളിൽ അവ ഉൾപ്പെടുത്തിയിട്ടുണ്ട്.
നാഷണൽ ബോർഡ് ഓഫ് എക്സാമിനേഷൻസ് ഇന്ത്യയിലെ വൈദ്യശാസ്ത്ര മേഖലയിലും ഒരുപക്ഷേ ആഗോള തലത്തിലും പരീക്ഷകളുടെ ഏറ്റവും വലിയ പോർട്ട്ഫോളിയോ നടത്തുന്നു.
പരീക്ഷകൾ
നാഷണൽ ബോർഡ് ഓഫ് എക്സാമിനേഷൻസ് ഇനിപ്പറയുന്ന പരീക്ഷകൾ നടത്തുന്നു:
Www.natboard.edu.in എന്ന വെബ്‌സൈറ്റിൽ മുൻകൂട്ടി അറിയിച്ച പരീക്ഷകളുടെ ഷെഡ്യൂൾ പ്രകാരമാണ് പരീക്ഷകൾ നടത്തുന്നത്
കേന്ദ്രസർക്കാരിന്റെ മുൻ അംഗീകാരവും സുപ്രീം കോടതിയുടെ വിധിന്യായങ്ങളും പ്രകാരം മെഡിക്കൽ കൗൺസിൽ ഓഫ് ഇന്ത്യ അറിയിക്കുന്ന സ്‌ക്രീനിംഗ് ടെസ്റ്റ് റെഗുലേഷനുകൾ പ്രകാരമാണ് സ്‌ക്രീനിംഗ് ടെസ്റ്റ് നിയന്ത്രിക്കുന്നത്.
മെഹ്റാൻഗഢ് കോട്ട
രാജസ്ഥാനിലെ ജോധ്പൂരിൽ സ്ഥിതി ചെയ്യുന്ന ഇന്ത്യയിലെ ഏറ്റവും വലിയ കോട്ടകളിൽ ഒന്നാണ് മെഹ്റാൻ അഥവാ മെഹ്റാൻഗഢ് കോട്ട. സൂര്യകൊട്ടാരം എന്നാണ് മെഹ്റാൻഗഢ് എന്ന വാക്കിനർഥം. 1459 ൽ പതിനഞ്ചാമത് റാത്തോഡ് രാജാവായിരുന്ന റാവു ജോധായാണ് ഈ കോട്ട പണികഴിപ്പിച്ചത്. 410 അടി (125 മീ) ഉയരമുള്ള ഈ കോട്ടയ്ക്ക് ചുറ്റും കട്ടിയുള്ള ഭിത്തി കാണപ്പെടുന്നു. അതിരുകൾക്കുള്ളിൽ അതിവിശാലമായ കൊത്തുപണികളും വിപുലമായ മുറ്റവുമുള്ള നിരവധി കൊട്ടാരങ്ങൾ ഉണ്ട്. ഒരു ചുറ്റിത്തിരിയുന്ന റോഡ് നഗരത്തിലേക്കും താഴേക്കും പോകുന്നു. ജയ്പൂരിലെ സൈന്യങ്ങളെ ആക്രമിച്ച് പീരങ്കിപ്പടയുടെ ആഘാതത്തിന്റെ മുദ്രകൾ ഇപ്പോഴും രണ്ടാമത്തെ ഗേറ്റിൽ കാണാം. കോട്ടയുടെ ഇടതുവശത്ത് കിരത് സിംഗ് സോഡ എന്ന സൈനികന്റെ ഛത്രിയും കാണപ്പെടുന്നു.
ജയ്പൂർ, ബിക്കാനീർ സൈന്യങ്ങൾക്കെതിരായ വിജയങ്ങളുടെ സ്മരണയ്ക്കായി മഹാരാജ മാൻ സിംഗ് നിർമ്മിച്ച ജയപോൾ ('വിജയഗേറ്റ്' എന്നർത്ഥം) ഉൾപ്പെടുന്ന ഏഴ് കവാടങ്ങളുണ്ട്. മുഗളർക്കെതിരായ മഹാരാജ അജിത് സിംഗ്ജിയുടെ വിജയത്തെ അനുസ്മരിപ്പിക്കുന്ന ഒരു ഫത്തേപോൾ ('വിജയഗേറ്റ്' എന്നും അർത്ഥമുണ്ട്) കാണപ്പെടുന്നു.
രാജസ്ഥാനിലെ ഏറ്റവും നന്നായി സംഭരിച്ച മ്യൂസിയങ്ങളിലൊന്നാണ് മെഹ്‌റൻഗഡ് കോട്ടയിലെ മ്യൂസിയം. ഫോർട്ട് മ്യൂസിയത്തിന്റെ ഒരു ഭാഗത്ത്, 1730-ൽ ഗുജറാത്ത് ഗവർണറുടെ യുദ്ധത്തിൽ വിജയിച്ചപ്പോൾ ലഭിച്ച വിശാലമായ താഴികക്കുടം ആയ ഗിൽറ്റ് മഹാദോൾ പല്ലക്വിൻ ഉൾപ്പെടെയുള്ള പഴയ രാജകീയ പല്ലക്വിനുകളും കാണപ്പെടുന്നു. റാത്തോറുകളുടെ പൈതൃകം ആയ ആയുധങ്ങൾ, വസ്ത്രങ്ങൾ, പെയിന്റിംഗുകൾ, ആ കാലഘട്ടത്തെ അലങ്കാരങ്ങൾ എന്നിവയും മ്യൂസിയം പ്രദർശിപ്പിക്കുന്നു.
അവലംബം
വർഗ്ഗം:രാജസ്ഥാനിലെ കോട്ടകൾ വർഗ്ഗം:ജോധ്പൂരിന്റെ ചരിത്രം
ചിത്ര ബറുച
ചിത്ര ബരൂച്ച എംബിഇ, എഫ്ആർസിപാത്ത്, എഫ്ആർഎസ്എ, (ജനനം 6 ഏപ്രിൽ 1945) ഒരു മുൻ കൺസൾട്ടന്റ് ഹെമറ്റോളജിസ്റ്റും ബ്രിട്ടീഷ് ബ്രോഡ്കാസ്റ്റിംഗ് കോർപ്പറേഷന്റെ ഭരണസമിതിയായ ബിബിസി ട്രസ്റ്റിന്റെ മുൻ വൈസ് ചെയർമാനുമാണ്. ബിബിസിയുടെ തലപ്പത്തെത്തുന്ന ആദ്യത്തെ വനിതയും ആദ്യത്തെ ദക്ഷിണേഷ്യൻ (ബ്രിട്ടീഷ് ഇംഗ്ലീഷിൽ "ഏഷ്യൻ") എന്ന ബഹുമതിയും അവർ നേടി
ഇന്ത്യയിലെ മധുരയിൽ ജനിച്ച അവർ 1972 മുതൽ യുകെയിലാണ് താമസിക്കുന്നത്. മദ്രാസിലെ എവാർട്ട് സ്‌കൂളിലും വെല്ലൂരിലെ ക്രിസ്ത്യൻ മെഡിക്കൽ കോളേജ് ആൻഡ് ഹോസ്പിറ്റലിലും വിദ്യാഭ്യാസം നേടിയ അവർ 1972-ൽ യുകെയിലേക്ക് മാറുന്നതിന് മുമ്പ് മെഡിക്കൽ യോഗ്യത നേടി. 1981-നും 2000-നും ഇടയിൽ, ബെൽഫാസ്റ്റ് സിറ്റി ഹോസ്പിറ്റലിൽ കൺസൾട്ടന്റ് ക്ലിനിക്കൽ ഹെമറ്റോളജിസ്റ്റും നോർത്തേൺ അയർലൻഡ് ബ്ലഡ് ട്രാൻസ്ഫ്യൂഷൻ സർവീസിന്റെ ഡെപ്യൂട്ടി ഡയറക്ടറുമായിരുന്നു. 1999-ൽ ജനറൽ മെഡിക്കൽ കൗൺസിലിലേക്ക് തിരഞ്ഞെടുക്കപ്പെട്ട അവർ ഫിറ്റ്നസ് ടു പ്രാക്ടീസ് അഡ്ജുഡിക്കേഷൻ പാനലുകളുടെ ചെയർ ഉൾപ്പെടെ നിരവധി പാനലുകളിൽ സേവനമനുഷ്ഠിച്ചു.
1996-ൽ ബറൂച്ച മാധ്യമ വ്യവസായത്തിലെ സ്ഥാനങ്ങളിലേക്ക് മാറി, വടക്കൻ അയർലൻഡിനായുള്ള ബിബിസി ബ്രോഡ്കാസ്റ്റിംഗ് കൗൺസിലിൽ 1999 വരെ സേവനമനുഷ്ഠിച്ചു. 2001 ഏപ്രിലിൽ അവർ സ്വതന്ത്ര ടെലിവിഷൻ കമ്മീഷനിലെ നോർത്തേൺ അയർലൻഡ് അംഗമായി നിയമിക്കപ്പെട്ടു. അവിടെ അവരെ 2003 ഡിസംബർ വരെ ഐടിസി ഓഫ്‌കോമിൽ ഉൾപ്പെടുത്തി. 2004 നവംബറിൽ അവർ അഡ്വർടൈസിംഗ് സ്റ്റാൻഡേർഡ് അതോറിറ്റി കൗൺസിലിൽ അംഗമായി.
2002 ഏപ്രിലിൽ, ഫുഡ് സ്റ്റാൻഡേർഡ് ഏജൻസിയുടെ അനിമൽ ഫീഡിംഗ് സ്റ്റഫ്സ് സംബന്ധിച്ച ഉപദേശക സമിതിയുടെ അധ്യക്ഷയായി ഭറൂച്ചയെ നിയമിച്ചു, 2006-ൽ ജുഡീഷ്യൽ പരാതികൾക്കായുള്ള റിവ്യൂ ബോഡിയിലെ അംഗമായി അവർ നിയമിക്കപ്പെട്ടു. 2008-ലെ പുതുവത്സര ബഹുമതികളുടെ പട്ടികയിൽ കാലിത്തീറ്റ വ്യവസായത്തിനായുള്ള സേവനങ്ങൾക്കായി അവർ ഒരു MBE ആയി നിയമിക്കപ്പെട്ടു.